PASTORALA LA ÎNVIEREA DOMNULUI 
2017 


+ IOAN, 
Din mila lui Dumnezeu, 
Arhiepiscop al Timişoarei şi Mitropolit al Banatului 


lubitului nostru cler, cinului monahal și drept-credincioșilor creștini, har, milă şi pace de la Dumnezeu Tatăl, iar 
de la noi, părintească binecuvântare. 


Hristos a înviat! 


„Dacă aţi înviat împreună cu Hristos, pe cele de sus căutaţi-le, acolo unde este Hristos șezând de-a dreapta lui 
Dumnezeu.“ (Coloseni 3, 1) 


lubiţi credincioşi, 


Să mulțumim lui Dumnezeu Care ne-a învrednicit să preamărim azi biruinţa Fiului Său, Domnul nostru lisus 
Hristos, asupra morţii. Ne-a primit şi pe noi ca, prin credinţă, să devenim mărturisitori ai Învierii. Prin salutul pascal: 
„Hristos a înviat!”, fiecare devenim un mărturisitor al celui mai important act din univers după creaţie. Hristos ne-a 
cuprins şi pe noi în acest act al Învierii, pentru că El a biruit şi moartea noastră. 

Mormântul găsit gol de femeile mironosiţe ne arată cum vor fi şi mormintele noastre la Învierea cea de obşte. 
Și în mormintele noastre ne vor rămâne doar giulgiurile, arătând că nimic nu vom lua cu noi din această lume. 
Aici suntem înveliţi în giulgiu, iar în Împărăţia lui Dumnezeu vom fi îmbrăcaţi în lumină. Lumina este veșmântul 
veșniciei noastre. 

Oamenii de ştiinţă spun că lumina este singura constantă din univers, însă Hristos zice: „Eu sunt lumina lumii” 
(loan 8, 12). 

Giulgiurile lui Hristos au rămas zăcând în Mormânt, arătând că n-a venit în lume să ia cu El un giulgiu, ci a venit 
să ridice păcatul întregii lumi. 

Sfântul Apostol Pavel, în Epistola către Coloseni, îi îndeamnă pe aceștia ca, odată înviaţi cu Hristos, să umble 
după lucrurile cele de sus (cf. Coloseni 3, 1). Adică să căutăm să dobândim Împăraţia cea de Sus şi să nu căutăm să 
dobândim această lume a giulgiurilor zăcând. Să lăsăm păcatul şi mormântul și să schimbăm ordinea căutărilor 
noastre: cele spirituale, iar nu cele materiale. Să alegem între pământ și Cer, între mormânt şi Rai, între moarte și viață. 

lubiţilor, înapoi în viitor, înapoi la lumina lui Hristos Cel Înviat! 

Omul face primul pas spre Înviere prin Taina Botezului. Pruncul botezat este un înviat de către Hristos, împreună 
cu El şi întru EI. Prin Botez suntem părtași morţii şi Învierii lui Hristos. Ni se arată astfel sensul cel adevărat al vieții 
către în Sus, către veșnicie împreună cu Înviatul Hristos. 

Hristos a murit pentru noi, noi murim pentru păcat. Sfântul Apostol Pavel spune în Epistola către Romani:„Așa și 
voi, socotiți-vă că sunteți morţi păcatului, dar vii pentru Dumnezeu (...). Să nu mai împărăţească păcatul în trupul vostru 
cel muritor (...). Păcatul nu va avea stăpânire asupra voastră fiindcă nu sunteţi sub lege, ci sub har” (Romani 6, 11- 14). 

Prin Înviere Hristos ne cheamă să intrăm şi noi în viaţa Sa. Învierea lui Hristos deschide ușa prin care suntem 
chemaţi să intrăm în viaţa cea de Sus, a lui Hristos. Învierea este ușa veșniciei noastre, prin care suntem chemaţi 
să trecem. Este cel mai mare pas pe care este chemat omul să-l facă în univers-din moarte la viaţa în Hristos. 
Hristos ne-a arătat că El este primul Care a făcut acest pas: din moarte, la dreapta Tatălui, în Cer. Învierea înseamnă 
responsabilitatea maximă a omului asupra vieţii sale pământești, căci de multe ori deznădejdea îl împinge pe om 
la păcat. Hristos ne îndeamnă să ducem o viaţă nouă, descoperită de EI prin Evanghelie. Evanghelia este Însuși 
Hristos Care a venit în lume să ne arate cum să trăim această viaţă în El şi cu El. Hristos ne spune: „Toate sunt cu 
putință celui ce crede“ (Marcu 9, 23). În ce?! În Învierea lui Hristos. Aceste cuvinte i-au întărit pe primii creştini care 
au mers cu atâta seninătate și demnitate în faţa celor ce le luau viaţa cea pământească, iar ei dobândeau veşnicia 
întru iubirea lui Hristos. 


Învierea 1 


lubiți frați şi surori în Domnul, 

Azi prăznuim începutul anului Învierii. De acum noi nu ne mai rezemăm viaţa și credinţa pe-o umbră, ci pe 
Învierea lui Hristos. Omul se odihnea la umbra morţii, iar acum se odihneşte la umbra luminii Învierii lui Hristos. 

Omul credincios rămâne în stare de veghe, în lumină, odihna lui este vederea întru slavă a Celui Care l-a salvat 
din moarte. Omul uscat pe dinlăuntru nu se va bucura de vederea luminii celei neînserate. Un om fără credinţa în 
Înviere rămâne un teritoriu al conflictului şi al păcatului. Să ne curăţim casa minţii ca să primim în ea lumina Învierii 
lui Hristos. Lumina este unitatea de măsură a veşniciei. 

Hristos îmi arată mai întâi drumul către mine, adică spre despătimire, iar apoi îmi arată Cine este Calea, Adevărul 
şi Viaţa (cf. loan 14, 6). După regăsire Hristos ne arată Crucea de pe Golgota, ne arată drumul creștinului în această 
lume, drum care începe la Botez şi sfârșește pe culmea Golgotei. Nu-i căutaţi pe creștini pe alte cărări din lumea 
aceasta, ei călătoresc pe o singură cale: drumul Crucii. 

Cultura îl modelează și-l formează pe om. Cărei culturi vrem să aparținem: culturii vieţii sau a morții?! Cultura 
vieţii este de sorginte cerească. Hristos, Marele Dascăl al acestei culturi, a venit la noi să ne crească în această cultură. 
Cel ce aparţine acestei culturi trăieşte mereu în pridvorul veșniciei. Viaţa omului curge în eternitate. 

Omul, prin păcat, a evadat din matricea creaţiei sale originare. Ar fi vrut să ia un alt chip, chipul lui Abel din 
mormânt. De la Abel până la Hristos omul a ştiut doar să toarne viaţă în mormânt. Chiar pe Fiul lui Dumnezeu a 
vrut să-L pună în același mormânt cu Abel. Ce tristă privelişte să vezi cum omul așază Viaţa în mormânt! 

Omul L-a părăsit pe Dumnezeu, l-a cerut să-l desfieze și i-a cerut morții să-l înfieze ea. Omul devine fiul morții, 
îl ucide pe fratele său Abel și de atunci devine un ucigaș de frați şi de fii. 

O, ce tristă îndeletnicire! Mereu cu mâinile pline de sânge. Nu aceasta voia Dumnezeu de la noi când ne-a creat. 
El voia să fim floarea de busuioc în Rai. Florile de busuioc nu se hrănesc cu sânge, ci cu lacrimi de pocăință. Hristos 
a venit la noi şi ne-a chemat la Sine zicând: Veniţi la Înviere! Veniţi la Viaţă! 

Dumnezeu a făcut pământul ca să fie pridvorul Raiului, pridvorul veşniciei, iar omul voia să facă din el cel mai 
mare cimitir din univers. Pentru unii, omul ar fi doar o floare carnivoră care are aceeași soartă ca firul de iarbă. Ei 
nu ştiu că această floare de busuioc este semănată de Sus și poartă în ea taina veșşniciei. 

Omul, taină a veșniciei! Numai Cel ce l-a creat cunoaște această taină. Eu sunt taina vieţii mele şi aș dori s-o duc, 
aşa cum a fost creată, la Tainicul Dumnezeu. Nu striviţi taina busuiocului semănat de Dumnezeu aici pe pământ. 
Omul, floarea de busuioc, devine bucuria îngerilor din Cer. 

Floarea nu cântă, însă cântul fluierului se aude până în Cer. Dar dacă lemnul nu moare, nu poate deveni fluier. Așa 
şi omul, dacă nu moare păcatului, nu poate intra în lumina veșniciei. Dumnezeu va sufla duh de viață în osemintele 
noastre uscate din adâncul mormântului și vor învia și vor intra pe poarta veşniciei. Sfinţii sunt mai cinstiți după 
moarte, după ce nu mai sunt printre noi. În sfintele lor moaște cântă harul lui Dumnezeu, iar acest cânt se aude 
până la marginile pământului. 


lubiţii mei fii duhovnicești, 

A zidi o biserică sau o mănăstire este un semn de aşezare, de statornicie în acest pământ al strămoșilor noștri. 
Îngăduiţi-ne să statornicim acest neam în matca lui, în această tainică Daco- Românie. 

Biserica leagă Cerul cu pământul, ea este scara pe care coboară Dumnezeu la români. Nu ne luaţi această scară, 
căci Dumnezeu vrea să coboare pe ea la noi și noi să urcăm la EI și la ai noștri părinți. 

Doamne, noi îţi facem scară, Tu coboară! 

Rugăciunea este chemarea pe care o face omul lui Dumnezeu să vină la el. Rugăciunea este cântul ce-L însoţeşte 
pe Dumnezeu atunci când coboară aici, la noi, pe pământ. Rugăciunile sunt treptele scării pe care coboară Dumnezeu. 
Fă-l şi tu scară lui Dumnezeu. Rugăciunea este covorul de lacrimi pe care-l aşterne omul înaintea lui Dumnezeu. 
Lacrima este sângele pocăinţei. 

Doamne, pe icoana României sunt multe lacrimi. Astâmpără-Ţi setea și dorul de noi gustând din lacrimile acestui 
neam românesc. România este plină azi de izvoare de lacrimi. Avem și noi lordanul nostru de lacrimi, în care, Te 
rugăm, Hristoase, să vii să Te botezi cu noi. 

Doamne, botează-ne în iubirea Ta! Doamne, dă-ne iubire şi Îți vom da lacrimi! Pe un lordan de lacrimi se îndreaptă 
azi Biserica spreTine, Doamne. Arată-ne lumina Învierii Tale ca să aflăm limanul unde să ancorăm corabia neamului 
nostru românesc. 

lubiţilor, cei din vechime au întemnițat timpul într-o clepsidră cu nisip şi au considerat că au făcut un lucru 
fenomenal. Însă a venit Hristos, a spart clepsidra, a scos timpul din temniţa clepsidrei și l-a lăsat să curgă în veşnicie, 
iar pe om l-a pus, prin Înviere, pe aripa veşniciei. Omul ar fi vrut să rămână fiul timpului, nu al veşniciei. Sunt unii 

oameni azi care ar dori să-și cumpere încă o tinereţe, însă nu doresc să-și cumpere veșnicia. Ei încă n-au ieșit din 
clepsidră. 

Omul care crede în Înviere îşi are rădăcinile minţii în Cer, iar nu într-o clepsidră cu nisip. Până la Înviere omul se 
pregătea să intre în neînceputa noapte a veșniciei. Din neînceputa noapte a veşniciei, prin Înviere, a intrat în Ziua 
a opta, Ziua fără de asfinţit, Ziua veșniciei. Veșnicia nu are zile sau ani, are doar un răsărit, răsăritul unei singure 
zile: Veșnicia. 

Doamne, mă voi sui și eu într-o zi în carul de stele, ca să călătoresc la orizontul infinit al veșniciei! 


lubiţi credincioşi, 

Simţul metafizicului ne spune că timpul nu așteaptă. Sunt unii oameni care se țin de aripa timpului, le este frică 
de veșnicie, unora le este frică de a fi creștini, iar altora chiar le este frică de a fi români. 

lubite frate creștine, nu uita că eşti un mănunchi de zile pe care Dumnezeu îl răsădește în veșnicie. Anii nu-i poți 
lăsa moștenire nimănui, ei sunt darul lui Dumnezeu pe care ţi l-a făcut Dumnezeu ţie. 

lubiţilor, lacrimile maicilor noastre au săpat văi adânci în spaţiul nostru românesc, au săpat morminte pentru 
eroii acestui popor, pentru fiii lor, au brăzdat munţii, au frânt Carpaţii, au făcut cărări între fraţii de peste Carpaţi. 
Lacrimile maicii noastre s-au prefăcut în dor. Dorul izvorăște din lacrimă de mamă. Lacrima mamei sapă în stânca 
inimii o fântână- fântâna dorului de Dumnezeu și de fiii neamului nostru românesc risipiţi azi pe toate meridianele 
pământului. Mama este fântâna cu lacrimi din care își astâmpără setea fiii neamului nostru. Dumnezeu n-a îngăduit 
ca iubirii și dorului cineva să-i poată pune cătușe. lubirea și dorul nu pot fi încătușate. 

Doamne, mai împrumută-mi o clipă să mai ajung încă o dată la fântâna de lacrimi a maicii mele! 


lubiţi fii duhovniceşti, 

V-am scris aceste cuvinte pe care aș dori să vile pun la inimă, în fântâna cu dor, pentru a vă fi de folos pe cărarea 
acestei vieţi. 

Azi prăznuim Învierea Domnului şi întoarcerea lui Adam în Rai. 

Doamne, ajută-ne și nouă să ne întoarcem de pe cărările păcatului pe cărarea Raiului! 

Să iertăm, să mângâiem şi să cercetăm în această zi și mormintele goale ale sărăciei fraţilor noștri. Femeile 
mironosițe au găsit Mormântul gol și giulgiurile zăcând. Lângă noi sunt atâtea morminte goale ale sărăciei şi în 
ele nu zac decât giulgiurile sărăciei și ale nepăsării noastre faţă de fraţii mai mici ai lui Hristos. Oare câţi au înţeles 
cuvintele Sfântului loan Botezătorul atunci când grăia mulțimilor despre împărţirea hainei tale cu semenul tău 
(cf. Luca 3, 11)?! 

Bucata ta de pâine, pe care o împarți cu semenul tău sărac, se preface în tămâia bine mirositoare. Mireasma 
acestei tămâi ajunge la Dumnezeu. Mângăie și iartă -aceasta este lucrare dumnezeiască. „Să iertăm toate pentru 
Înviere“ ne îndeamnă minunatele cântări pascale. Cel ce iartă poate privi în Sus, spre Cer. Şi „să zicem: Fraţilor! și 
celor ce ne urăsc pe noi”. Hristos ne cheamă azi pe toţi să fim fraţi întru El. lată o chemare la frăţie sfântă în Hristos. 

lubiți frați, să iertăm azi mai mult ca oricând, frăția noastră creştină apărându-o de dezbinare, căci Dumnezeu 
adună, iar cel rău dezbină. 

Rog pe Bunul Dumnezeu, pe Mântuitorul nostru lisus Hristos ca acum, când a ieșit din mormântul care fusese 
pecetluit, să-i cerceteze cu harul Său cel sfânt pe fraţii noștri din spitale, din închisori, pe cei singuri și nemângâiaţi 
şi pe cei ce stau sub cerul liber. Bucuria Maicii Domnului, a femeilor mironosiţe și a Sfinţilor Apostoli să ajungă 
azi şi în familiile dumneavoastră. Păstraţi în fântâna cu dor această bucurie sfântă ca să vă fie mângâiere în zi de 
necaz și de grea încercare. 

Doamne, binecuvântează crestele Carpaţilor şi holdele de grâu să fie pace și pâine în ţară! 

Doamne, credem că Tu ai înviat. Înviază-ne și pe noi! 

Doamne, vom mărturisi Învierea Ta fiilor acestui neam şi vom lăsa legământ ca ei să fie mărturisitori ai Învierii 
Tale până la sfârșitul veacurilor. 

Sfinţilor Îngeri, duceţi în Cer, înaintea lui Dumnezeu Tatăl, această veste: 

Românii au mărturisit azi că Fiul Tău, 


HRISTOS A ÎNVIAT! 
T IOAN 


Mitropolitul Banatului 


Învierea a 


MĂRTURISITORI ŞI APĂRĂTORI Al CREDINȚEI 
ORTODOXE ÎN TIMPUL REGIMULUI COMUNIST 


(1) 


Preot dr. IONEL POPESCU 


Epistola adresată de Sfântul Apostol Pavel creștinilor proveniţi din rândul evreilor este considerată, pe bună dreptate, 
un adevărat tratat de dogmatică, din care nu lipsesc, însă, învăţăturile cu caracter moral. Scrisă pe la anii 64-65, în 
timpul domniei împăratului roman Nero, când creștinii erau aspru persecutați, scrisoarea aceasta subliniază obligaţia 
credincioșilor dea nu-i uita pe cei întemnițați, chinuiți și omorâți:, Aduceţi-vă aminte de cei închiși, ca și cum aţi fi închiși cu 
ei; aduceţi-vă aminte de cei ce îndură rele, întrucât și voi sunteţi în trup”!. Referindu-se direct la martirii creștini, Apostolul 
Neamurilor îndemna pe credincioşii din Ţara Sfântă astfel: Aduceţi-vă aminte de mai-marii voștri, care v-au grăit vouă 
cuvântul lui Dumnezeu; priviţi cu luare aminte cum și-au încheiat viaţa și urmaţi-le credinţa”?. 

Cinstirea ostașilor, a eroilor şi a martirilor români,din toate locurile și din toate timpurile” este un act liturgic respectat 
cu sfinţenie de Biserică și de slujitorii ei, pomenirea tuturor săvârşindu-se în cadrul slujbelor bisericeşti de peste an și, mai 
ales, la praznicul Înălţării Domnului, zi de sărbătoare închinată celor care și-au jertfit viaţa pentru credinţă, Biserică și țară. 

Pe lângă aceasta, Sfântul Sinod al Bisercii noastre a hotărât ca 2017 să fie declarat Anul comemorativ Justinian Patriarhul 
și al apărătorilor Ortodoxiei în timpul comunismului în Patriarhia Română. Hotărârea sinodală are drept scop cinstirea 
vrednicului de pomenire, Patriarhul Justinian Marina, de la a cărui mutare la Domnul se împlinesc 40 de ani, precum și a 
tuturor ierarhilor, preoţilor, monahilor şi mirenilor care au mărturisit şi au apărat credinţa, unii cu prețul vieții, în timpul 
regimului comunist. 

Biserica noastră s-a manifestat, de altfel, încă din perioada interbelică împotriva persecutării creștinilor, clerici și 
credincioși deopotrivă. Spre pildă, în martie 1930, Sfântul Sinod al Bisericii Ortodoxe Române a dat o circulară prin care 
cerea slujitorilor şi credincioşilor să înalțe rugăciuni către Dumnezeu pentru creștinii prigoniți peste Nistru:. 

La 22 septembrie 1936 a fost transmisă preoţilor și credincioșilor Pastorala episcopatului din Ardeal împotriva 
comunismului, semnată de mitropolitul Nicolae Bălan al Ardealului, de episcopul Andrei Magieru al Aradului, lenopolei și 
Hălmagiului, Vasile Lăzărescu, episcopul Caransebeșului, Nicolae Popoviciu, episcopul Oradiei și Nicolae Colan, episcopul 
Vadului, Feleacului și Clujului“. 

Textul pastoralei subliniază, de la început, că poporul nostru s-a născut, „român și creștin”, încă din leagănul formării 
sale fiindu-i așezate în suflet,lumina lui Hristos și credința românească [...]. Poporul nostru - scriu ierarhii ardeleni - vrea 
să rămână și pe mai departe credincios predaniilor sale din trecut și nu crede în putinţa altei fericiri decât aceea care 
isvorăște din ascultarea de evanghelia Domnului și Mântuitorului nostru lisus Hristos... Din păcate, în ultimii ani, peste 
ţara noastră au pătruns „învățături străine de sufletul nostru, cum este rătăcirea comunismului [...], cea mai grozavă și 
mai mare erezie'5. 

Autorii acestei curajoase și impresionante pastorale atrag atenţia asupra atrocităților săvârșite de către comuniști, 
mai întâi în Rusia, unde au măcelărit milioane de oameni și, mai apoi, în Spania. 

Propaganda comunistă răspândește învățătura materialistă și pregătește „omului cea mai neagră robie”, din care l-a 
eliberat Hristos. Împotriva ideologiei comuniste, potrivit căreia toate bunurile trebuie „comunizate”, pastorala sfătuieşte 
pe clerici și pe credincioşi să nu vândă proprietăţile străinilor, „să ţineţi la casele Voastre, la familiile Voastre și la familia 
cea mare a neamului nostru şi la pământul românesc - dar pe toate să le chivernisiţi în duhul credinței în Dumnezeu'”€. 

„Fiii neamului” să nu dea ascultare „învățăturilor nelegiuite ale comuniștilor”, să nu plece urechea la „șoapt ele 
învăţătorilor mincinoși și la îndemnurile lupilor îmbrăcaţi în piele de oaie [...]. Umblaţi pe calea înţeleaptă a părinteștilor 
datini, pe care Vă povăţuiește, cu iubire de mamă, sfânta noastră Biserică Ortodoxă. 

lubiţi-Vă neamul din care faceți parte - se arată în finalul Pastoralei - şi pe care milostivirea Părintelui ceresc l-a adus 
în staulul cald al acestei Patrii. 

1 Evrei 13, 3. 

2 Evrei 13, 7. 


3 Martiri pentru Hristos din România, în perioada regimului comunist, Editura Institutului Biblic și de Misiune al Bisericii 
Ortodoxe Române, București, 2007, p. 25. 


4 „Biserica și Școala”, Revistă bisericească-culturală, organul oficial al Eparhiei Ortodoxe Române a Aradului, anul LX, nr. 42 
/18 octombrie 1936, p. 1-5. 

5 Ibidem, p. 2. 

6 Ibidem, p. 3. 

lubiţi-vă pământul care adăpostește oasele scumpe ale părinţilor Voștri și fiți gata în orice clipă să Vă daţi viaţa pentru 
apărarea lui [...]. La sfatul ce l-am ţinut împreună la Sibiu, la scaunul sfintei noastre mitropolii, noi, părinţii şi păstorii 
Voştri duhovnicești, în dragostea ce o purtăm în inimile noastre către Țară, Neam, Rege și Biserică [...], Vă trimitem aceste 
învățături și poveţe. Noi avem încredere în înțelepciunea dreptcredinciosului nostru popor și ştim că nu-și va deschide 
urechile și sufletul spre învăţăturile pierzătoare ale prorocilor mincinoși din zilele noastre...”. 

Din rândul ierarhilor curajoși, mărturisitori ai dreptei credinţe şi apărători ai valorilor noastre creștine și naționale face 
parte, fără îndoială, și patriarhul Justinian Marina. Considerat de unii, în mod cât se poate de eronat și întru totul nedrept, 
„patriarhul roşu' Justinian patriarhul are meritul indiscutabil de a fi apărat Biserica de abuzurile sistematice ale puterii 
comuniste și de ingerinţa partidului-stat în viaţa ei. 

Cu înţelepciunea dăruită de Dumnezeu și cu tact pastoral, patriarhul Justinian a salvat Biserica în situații critice, care 
îi amenințau existenţa și s-a opus, prin toate mijloacele pe care le avea la dispoziție, intenţiei autorităților comuniste 
de a o transforma într-o „instituţie neputincioasă, tolerată și discriminată, cu un rol nesemnificativ în societate” preciza 
Preafericitul Parinte Patriarh Daniel. 

Pentru a-și putea promova ideologia, regimul comunist a hotărât, în anul 1948, scoaterea religiei din școală și înlocuirea 
ei cu materii care să formeze „omul nou', adept al materialismului dialectic și ştiinţific. Măsuri restrictive au fost luate, 
apoi, şi în ceea ce privește învățământul teologic universitar și seminarial, în Patriarhia Română funcţionând, din 1948 
şi până în 1990, doar două facultăţi și șase seminarii. 

Deşi era confruntat cu presiuni tot mai sporite din partea puterii comuniste, patriarhul Justinian s-a ocupat îndeaproape 
de reorganizarea învățământului teologic ortodox și a găsit soluţii pentru trimiterea unor tineri teologi bine pregătiţi la 
studii peste hotare (în Grecia, Germania, Franţa, Elveţia, Anglia etc.), care au devenit profesori de Teologie și au contribuit 
la îmbogățirea patrimoniului nostru teologic cu lucrări de certă valoare științifică. 

Străvechile noastre mănăstiri, adevărate centre de spiritualitate ortodoxă-românească, au fost considerate de mai 
marii puterii comuniste „focare de misticism și pelerinaje', fapt pentru care a fost emis cunoscutul decret nr. 410/1959, 
urmare căruia, numeroase vetre monahale au fost închise, monahii și monahiile fiind obligaţi să renunţe la vocaţia lor. 

Patriarhul Justinian Marina a protestat împotriva acestui decret abuziv şi a fost sancţionat cu stabilirea unui domiciliu 
forţat, la schitul Dragoslavele, timp de 6 luni. 

În pofida tuturor greutăților, presiunilor, ameninţarilor şi nedreptăţilor venite din partea puterii de tristă amintire, 
Justinian patriarhul a rămas neclintit la cârma Bisericii, în vremea păstoririi sale fiind construite sute de biserici, în timp 
ce numeroase lăcașuri de cult din alte țări comuniste erau dărâmate sau transformate în magazii, depozite de cereale, 
grajduri, localuri pentru petreceri. 

Prin purtarea de grijă a patriarhului Justinian, au fost elaborate Statutul pentru organizarea şi funcţionarea Bisericii 
Ortodoxe Române și colecţia de regulamente intitulate Legiuiri bisericeşti, la iniţiativa sa fiind canonizati primii sfinţi ai 
Bisericii noastre (în 1950 și 1955), generalizându-se, totodată, cultul sfinților cu moaște în Patriarhia Română. Amintim, 
în acest context şi manifestările bisericești înălțătoare derulate la Timişoara, în zilele de 6-8 obtombrie 1956, ocazionate 
de canonizarea solemnă a Cuviosului lerarh Iosif cel Nou de la Partoș (1568-1656), sub numele de „Sfântul lerarh Iosif 
cel Nou de la Partoș”, cu prăznuire anuală la 15 septembrie. Cu această ocazie, sfintele sale moaște au fost aduse de la 
mănăstirea Partoș la Catedrala mitropolitană, unde se află astăzi. La aceste momente istorice din plină perioadă comunistă 
a participat și patriarhul Justinian Marina, împreună cu toți membrii Sfântului Sinod&. 

Participarea patriarhului Bisericii Ortodoxe Române și a membrilor Sfântului Sinod la canonizarea solemnă a Sfântului 
lerarh Iosif cel Nou de la Partoş a produs o impresie puternică în rândul credincioșilor bănăţeni și a contribuit, indubitabil, 
la păstrarea credinţei dreptmăritoare în părţile Banatului. 

Patriarhul Justinian Marina s-a ocupat foarte mult de reorganizarea asistenței social-filantropice Bisericii şi a înființat 
aşezăminte sociale la mănăstirile Dealu, Viforâta și Techirghiol, alte mănăstiri fiind salvate de la desființare printr-o metodă 
ingenioasă: a înfiinţat, în cadrul acestora ateliere meșteșugărești și școli monahale. Mănăstirea Radu-Vodă din București 
a fost salvată de la demolare tot printr-un gând dăruit de Dumnezeu și precizat în testamentul său, anume, acela de a 
fi înmormântat în incinta acestuia. 

Înţelept apărător al Bisericii în timpul unui regim ostil religiei şi Bisericii, patriarhul Justinian este cunoscut şi ca un 
curajos apărător al preoților condamnați politic și al monahilor alungaţi din mănăstiri, nu puţini fiind încadraţi ulterior la 
parohie sau în diferite posturi în administraţia bisericească. În mod identic a procedat şi mitropolitul Nicolae Corneanu, 
care a încadrat la parohie foarte mulţi preoți foști deţinuţi politic”. 


7 Ibidem, p. 4-5. 
8 Vasile Muntean et alii, Monografia Arhiepiscopiei Timișoarei - din 1918 până în zilele noastre - II, Timişoara, 2014, p. 54. 
9 Preot dr. lonel Popescu, Bucuria slujirii prin cuvânt, Ed. Partoş, Timişoara, 2016, p. 187-189. 

MOARTEA ŞI ÎNVIEREA DOMNULUI 


Preot RADU BOTIȘ 


Toate cele patru Evanghelii sunt asemănătoare în afirmaţia că lisus a murit într-o zi de vineri, ziua pregătirii 
sabatului (Matei 27, 62; Marcu 15, 42; Luca 23, 54; loan 19, 31). 

Despre semnificaţia pe care o dă morţii Sale, lisus vorbește când se află pentru ultima oară cu cei doisprezece, 
la Cina care a avut loc într-o casă din lerusalim, proprietatea unei cunoștințe a lui lisus. El concentrează în ultima 
cină toată viaţa Sa. Cina cea de taină s-a desfășurat în cadrul unei cine pascale. Cina cea de taină a avut loc în Joia 
Mare, către seară. Aceasta a fost o cină pascală, dar nu în sensul că Mântuitorul ar fi celebrat cu ucenicii Săi Paștile 
iudaic, care începea de fapt în seara zilei următoare, ci în sensul că El a instituit un nou Paști, adică Taina Sfintei 
Euharistii, care avea să fie pentru Biserică o permanentă actualizare a jertfei adevăratului Miel pascal. 

Patimile desemnează ultima perioadă din viaţa lui lisus, intervalul cuprins între momentul arestării Sale în grădina 
Gheţimani și cel al înmormântării într-o altă grădină, lângă Golgota. ltinerariul urmat de lisus îl poartă succesiv 
la casa lui Anna, a lui Caiafa, la pretoriul lui Pilat, palatul lui Antipa și în sfârșit, de la pretoriu la Golgota sau „locul 
Căpățânii”, dealul execuțiilor, lângă care este mormântul. 

La romani existau trei tipuri de pedepse capitale și anume: decapitarea, arderea și crucificarea prin care a fost ucis 
și Mântuitorul lisus Hristos. De obicei pedepsele capitale erau precedate de flagelare. Biciuirea însoțea crucificarea. 
Flagelarea, obișnuită într-o condamnare la crucificare, a fost aplicată lui lisus în urma hotărârii lui Pilat. Pedeapsa 
era atât de brutală, că mulţi condamnaţi nu rezistau și mureau în timpul biciuirii. 

După încheierea flagelării, lui lisus i-au fost puse haine, după care pornește spre Golgota. lisus străbate drumul 
până la Golgota purtând crucea în spate. La sosirea pe Golgota, soldaţii execută sentinţa. Deși Evanghelia după 
Marcu (15, 25) situează ora crucificării la ceasul al treilea, Evanghelia după loan relatează că Pilat ar fi pronunţat 
sentinţa cam la al șaselea ceas, iar răstignirea ar fi avut loc înainte de ora unu după amiază. De fapt, acesta este 
momentul în care cele trei Evanghelii sinoptice situează începutul unui fenomen extraordinar, un întuneric care 
însoțește agonia lui lisus și care se prelungește până la trei după amiază, ora morţii. Deasupra capului, pe cruce, 
este pusă o tăbliță care conţine nucleul acuzaţiei și sentinţei, cu expresia „regele iudeilor” Scena răstignirii este 
dată de cele patru Evanghelii, că lisus este aşezat între doi bărbaţi răstigniţi și ei. 

Evanghelia lui Luca menţionează un răspuns al lui lisus la răstignirea Lui. E vorba de o scurtă rugăciune în care 
cere ca aceia care-L crucifică să fie iertaţi: „Părinte iartă-le lor, că nu știu ce fac” (Luca 23, 34). Agonia lui lisus a fost 
destul de scurtă, încât Pilat a fost surprins (Marcu 15, 44). 

După cel puţin două ore de la răstignire, lisus moare pe cruce, pe la aproximativ ora trei după-masa. Evanghelia 
după Marcu (15, 37) și cea după loan (27, 50), relatează moartea lui lisus însoţită de,„un strigăt mare” scos de lisus, 
care ar fi urmat imediat încercării de a-i da oţet. loan (19, 30) situează moartea după același episod, deși aici se 
spune explicit că lisus a luat băutura și rostește, înainte de a muri, fraza:„Săvârşitu-s-a”. Apoi,„plecându-și capul, și-a 
dat duhul”. Potrivit Evangheliei lui loan, plecarea capului de către lisus nu înseamnă că rămâne inconștient, ci că, 
murind, se adresează celor apropiaţi Lui care sunt jos, lângă cruce, dăruindu-le Duhul Sfânt. Conform Evangheliei 
lui Luca, ultima frază a lui lisus este o rugăciune de încredere în Dumnezeu: „Părinte, în mâinile Tale încredinţez 
duhul Meu” (Luca 23, 46). 

Moartea lui lisus este una reală, fizică, venită după o lungă succesiune de injurii, umilinţe și chinuri, începute 
odată cu arestarea la Gheţimani în noaptea de joi spre vineri, culminând cu răstignirea, pe Golgota. În cele din 
urmă, cu trupul și duhul distruse de ostilitatea umană și de tăcerea divină, lisus moare. 

De obicei, la romani, agonia crucificării se prelungește ore, poate chiar zile. După moarte, cadavrele erau lăsate 
în voia vulturilor și a păsărilor. Paznicii aveau grijă ca nici rudele, nici prietenii, să nu vină să le ia de pe cruce trupul, 
lăsând trupurile neînmormântate, căci condamnaților le era interzisă înmormântarea. 

Sensibilitatea iudaică nu tolera ca cei executaţi să nu fie înmormântați în chiar ziua morţii. Această justificare 
reiese din Deuteronom 21, 22-23: „Trupul lui să nu rămână peste noapte spânzurat de copac, ci să-l îngropaţi tot 
în ziua aceea”, La iudei, dacă după crucificare era zi de odihnă, cei crucificaţi trebuiau daţi jos de pe cruce, astfel 
trebuia să li se grăbească moartea și să fie înmormântați înainte de apusul soarelui, de începerea zilei de sărbătoare. 
În cazul lui lisus şi a altor condamnaţi, în vinerea aceea era ajunul celei mai mari sărbători iudaice, Paştile, şi, prin 
urmare, trebuiau să moară și să fie înmormântați înainte de sfârșitul zilei. 

Din acest motiv (loan 19, 31), Pilat a acceptat cererea autorităţilor iudaice de a da trupurile jos de pe cruce să fie 
înmormântate. Sistemul obișnuit era să li se zdrobească fluierele picioarelor celor atârnaţi, încă vii, deoarece astfel 

se producea o moarte rapidă. Această practică a fost aplicată celor doi bărbaţi crucificaţi odată cu lisus. La lisus n-a 
fost nevoie, deoarece agonia Lui a fost scurtă, de aceea, când soldaţii au ajuns la lisus, au văzut că este deja mort. 
Unul dintre ei se asigură, străpungându-i coasta cu sulița, ca să-i dea lovitura de graţie. Tăietura este făcută atât de 
mare încât poate intra în ea mâna (loan 20, 25). Şi din rană iese „sânge și apă” (loan 19, 34). 

Evanghelia după loan pune sfârșitul lui lisus în legătură cu sacrificarea mieilor pascali, care avea loc în acel ajun 
de Paşti. Lui, aşa cum este prescris, nu | se zdrobeşte nici un os și care moare străpuns, dând viaţă și dăruindu-se 
total ca instaurator al noului legământ între Dumnezeu și omenire. Este relatarea celui care a văzut cu propriii ochi 
și poate depune mărturie. Şi încheie: „și acela știe că spune adevărul, ca și voi să credeţi” (loan 19, 35-37). 

Responsabilitatea pentru înmormântarea lui lisus și-o ia un bărbat și anume Iosif din Arimateea. Acesta, membru 
al aristocrației laice din lerusalim, singurul cunoscut de guvernator, „îndrăznind, a intrat la Pilat și a cerut trupul lui 
lisus” (Marcu 15, 43). După ce a primit permisiunea din partea lui Pilat, losif din Arimateea se întoarce pe Golgota 
cu un giulgiu pe care l-a cumpărat (Marcu 15, 46). Potrivit Evangheliei lui loan 19, 39, pe Golgota a venit și Nicodim. 

După ce L-au coborât de pe cruce, trupul lui lisus a fost aşezat pe giulgiu. Înfăşurarea în giulgiu a unui cadavru 
era specific obiceiurilor funerare iudaice. După ce a fost înfășurat, trupul a fost pus în mormânt. 

Moartea Mântuitorului a fost benevolă, pe când la ceilalţi oameni este inevitabilă, chiar dacă au fost eliberaţi de 
păcat. Așa cum a luat asupra Sa păcatul altora, așa ia și moartea altora. Moartea altora a trebuit să o ia lisus asupra 
Sa pentru că a luat păcatul lor. Păcatul atrage după sine moartea. Suferinţa lui lisus reprezintă suferinţa deplină care 
sfârşeşte în moarte. lisus S-a făcut om pentru a putea intra în solidaritate cu omenirea, cu scopul de a o mântui. 

De obicei, biografia unui personaj se sfârșește odată cu moartea lui, la capătul vieţii. În cazul lui lisus Hristos se 
întâlneşte un eveniment neobişnuit. Acest eveniment este Învierea Lui. Trecerea Lui de la viaţă la moarte, consecinţă 
a crucificării, a fost urmată imediat de o altă trecere, inversă, previzibilă și anume trecerea de la moarte la viaţă, la 

o viaţă nouă și total diferită, care cuprinde prezentul și viitorul, pământul și cerul, Dumnezeu și umanitatea, lumea 
prezentă şi cea care va veni. 

Pe învierea lui Hristos se întemeiază, în general, credinţa într-o continuare a vieţii după moarte. „Dacă Hristos 
n-a înviat, zadarnică este credinţa noastră” (| Corinteni 15,17). Învierea L-a adus pe lisus într-o mai mare apropiere 
de oameni. Desigur, întrucât trupurile acestora nu sunt și ele înviate, apropierea deplină se va realiza numai după 
învierea tuturor. Învierea cu trupul a însemnat atât o înălţare a propriei Sale stări, cât şi o apropiere mai mare de 
oameni, o mai mare eficacitate asupra spiritului lor. Dar ridicarea propriei Sale stări însemnă și o mai mare apropiere 
de Dumnezeu, ca om. 

Prin înviere, lisus, ridicându-Se ca om, mai aproape de Dumnezeu, S-a ridicat prin însuși acest fapt la treapta 
cea mai înaltă a umanităţii, care are o comunicativitate în relaţiile cu oamenii. 

Despre fiinţa și atributele trupului înviat a lui Hristos nu poate omul din trup pământesc să spună ceva determinat 
şi inteligibil. Sfintele Evanghelii ne relatează, pe de o parte, că trupul lui lisus a putut fi pipăit cu mâinile, a primit 
hrană iar, pe de altă parte, că pătrundea prin ușile încuiate, apărea și dispărea din ochii ucenicilor și, în general, că 
atingerea fizică obişnuită de mai înainte nu mai era posibilă, cum reiese din cazul Mariei Magdalena în dimineaţa 
Învierii. 

Preotul Serghei Bulgakov observă că petrecerea lui lisus Cel Înviat în lume, până la înălţare, stabileşte legătura 
între starea actuală a lumii, cu trupul sufletesc al omului și între starea preamărită a lumii de după schimbarea 
universală și transfigurarea făpturii cu trupul duhovnicesc al omului. Prin învierea lui lisus, s-a făcut începutul lumii 
viitoare. Ea este începutul noii creaţiuni a lumii, care numai prin pauza creatoare, în care ne aflăm, e oprită pentru 
un anumit timp, înainte de a fi dusă la capăt. 

Aparițiile lui lisus după înviere sunt în număr de douăsprezece, iar acestea acoperă persoanele și sectoarele 
cele mai importante din activitatea Sa și din comunitatea creștină care va apărea după moartea Lui. Grupul care a 
beneficiat de cele mai multe apariţii este al ucenicilor Lui, al celor pe care i-a chemat lisus la începuturile activităţii 
Sale publice. Arătările se produc întotdeauna ca rezultat al iniţiativei personale a lui lisus, care-i ia prin surprindere 
pe destinatari. Se produc în locuri diferite, dar legate întotdeauna de locurile prin care au mers lisus și ucenicii 
înainte de moartea Lui. 

Apariţia este prezentată ca o vedere reală, nu ca pe o viziune. lisus este prezent ca persoană. lisus se arată 
oamenilor care îl cunosc și care vor fi capabili să-și dea seama cine este El. De exemplu, în seara duminicii Paștelui 
lisus apare printre ucenici și li se adresează cu salutul iudaic: „Pace vouă” (Luca 24, 36; loan 20,19). Apoi le arată 
urmele crucificării vizibile pe trup, concret, semnele cuielor în mâini și picioare și ale suliţei în coastă. Şi, conform 
lui loan 20, 22, le zice: Luaţi Duh Sfânt”. El apare în mijlocul lor și teama se transformă în bucuria regăsirii. 

Odată înviat, lisus inaugurează viaţa viitoare, lumea definitivă. Învierea Lui a purtat pecetea iubirii lui Dumnezeu, 
pentru Fiul Său iubit și pentru toată omenirea. 

După cele patruzeci de zile de la Înviere, petrecute de Mântuitorul lisus pe pământ, S-a înălţat la cer. Înălţarea 
la cer se înţelege ca și înălţarea oricărui corp în aer, cu deosebire că Domnul Hristos, având trup preamărit și fiind 
totodată și Dumnezeu Atotputernic, nu avea nicio greutate care să-i împiedice înălţarea la cer. 

Domnul Hristos S-a înălţat cu trupul la cer, căci cu Dumnezeirea era și este pretutindeni, și astfel ne-a arătat 
şi nouă care este ţinta ultimă a călătoriei noastre pe pământ: cerul. Înălţarea este ridicarea umanităţii lui lisus în 
intimitatea ultimă a Sfintei Treimi și la starea de cinste, putere şi suveranitate deplină. 

Pentru că lisus și-a ridicat, prin înălţare, umanitatea în profunda intimitate a Sfintei Treimi, păstrând și adâncind, 
în proporţia înălţării, apropierea de toată omenirea, coboară, la scurt timp după înălţare, Duhul Sfânt peste cei 
care sunt ai lui Hristos, realizând Biserica. Duhul Sfânt, ca iubire supremă a Tatălui, ca manifestare a intimităţii Lui, 
a coborât peste lume, întrucât S-a așezat întâi în chip desăvârșit peste omenitatea lui Hristos, ridicată în profundă 
intimitate divină. Deoarece intimitatea lui Hristos, înălţată în acea intimitate a Duhului Sfânt, asemenea dumnezeirii 
Lui, se află în același timp în cea mai adâncă intimitate a oamenilor care își deschid poarta sufletului lor prin credinţă, 
Duhul Sfânt îi învăluie și pe aceștia, ca pe purtătorii de Hristos. Biserica, mistica omenitate a lui Hristos, primeşte 
pe Duhul Sfânt, în calitatea ei de trup al lui Hristos. 

lisus Hristos S-a înălţat la cer după înviere, atât pentru a primi toată puterea dumnezeiască în conducerea lumii 
spre mântuire, cât și pentru a lăsa oamenilor la latitudinea lor să se decidă liber: a crede în El sau nu. Dacă ar fi 
continuat să stea cu mărirea trupului Său înviat între oameni, aceștia ar fi fost siliţi să-L recunoască drept Dumnezeu. 
Istoria, ca un loc al vieţii de libere decizii, ar fi devenit imposibilă. 

DESPRE RĂSTIGNIREA ȘI ÎNGROPAREA 
MÂNTUITORULUI 


Prof. dr. ing. VIDU BIDILEANU 


A-ȘI 2 m dă 
Ț ; 


p 


E a , > —— .) y -“ 
SS Pe ——_ 7...) î . ——. IP 
em e imi linii pata 
= i; Pai Fa) Fi or cs _—] 


A 7 | 


SM a) SI C x 
( 7 « DA 4 NI | 
Bet În eff Srem aaua a Ș me: emanat giiror aa a —. 
A 8 DE ii ONO AZI 


Răstignirea Domnului nostru lisus Hristos, de peste două milenii, este readusă mereu în actualitatea zilelor 
noastre. Minunile și învăţăturile Lui, pacea și iubirea ce le propovăduia printre oameni, i-au atras ura necredincioșilor 
din acele vremuri. Puterea Lui dumnezeiască Îl făcea să ştie despre uneltirile ce i se pregăteau. Împărţind pâinea la 
Cina cea de Taină, a spus Apostolilor săi:„Unul dintre voi mă va vinde!” După Cină, mergând în Grădina Măslinilor, 
le-a spus din nou:„Rugaţi-vă să nu cădeţi în ispită!” Aici a început calvarul patimilor. Tulburat de apropierea oribilei 

morți şi recules un moment din dureroasa Lui tristeţe, blândul lisus, înălţă o rugă fierbinte Tatălui Cresc pentru 
îndepărtarea paharului amărăciunii și spune:„Doamne, facă-se voia Ta!” 

În timp ce lisus se ruga, Apostolii Săi au adormit şi au fost treziţi de trei ori. A treia oară, pe un ton măreț, sobru, 
le-a spus:„sculaţi căci ceasul a venit: iată, Fiul Omului va fi dat pe mâinile păcătoșilor. Sculaţi şi mergeţi. Și nu uitaţi 
că cel ce mă va vinde e aproape... 

Era vorba despre luda Iscarioteanul, care pentru suma de treizeci de dinari l-a trădat/vândut pe trimisul lui 
Dumnezeu, prin sărutul său fals pe obrazul lui lisus. La intervenţia Apostolului Petru, care mâhnit a tăiat cu sabia 
urechea dreaptă al lui Malcus, servitor al Marelui Preot, lisus va răspune:„pune în teacă sabia ta”, „căci cine ridică 
sabia, de sabie va muri”. Târât în faţa celor doi pontifici Ana și Caiafa, bunul lisus, a fost nedrept judecat și făcut 
vinovat de moarte sub acuzarea de a-și fi însușit pe nedrept, demnitatea mesianică și, de a se fi proclamat Fiul lui 
Dumnezeu. În timpul nopții, lisus a fost dat în paza ostașilor, care-l batjocoreau în fel şi chip. 

A doua zi a fost adus în faţa prefectului roman Ponţiu Pilat, care administra politic ludeea și care își rezervase 
conducerea jurisdicției în materie de pedepse capitale. Din interogatoriul luat în ciuda presiunilor, Pilat s-a convins 
de nevinovăția lui lisus și ieşind afară a strigat iudeilor:„ Nu găsesc nicio vină acestui om!” Ca să scape de încurcătură, 
Pilat a răspuns celor înfuriaţi că, fiind originar din Galilea, lisus trebuia să fie judecat în somptuosul palat al lui Irod, 
regele Galileii. Interpretând ca demenţă tăcerea lui lisus la interogator, lrod a ordonat să fie retrimis lui Pilat care, 
pentru a liniștii cruzimea ticăloșilor acuzatori, a hotărât ca lisus să fie legat la stâlp și bătut până la sânge. Furia 
vulgului însă nu cunoștea margini şi-l ameninţa pe Pilat. Aşa se face că înainte de a pronunţa condamnarea, lașul 
judecător își spălă mâinile în fața poporului, ca semn de nevinovăție zicând: „sunt nevinovat de sângele acestui 
drept“. Apoi, eliberând pe Baraba, l-a dat pe blândul lisus în mâinile furioşilor, ca să fie răstignit. 

lată şi câteva mărturisiri biblice în legătură cu minunile lui lisus Hristos: 

„Am fost lepros şi m-a vindecat!” a spus un patrician căzut în genunchi în faţa cortegiului; 

„Am avut scurgere de sânge și El mi-a vindecat-o!”, a zis o femeie care umezea ţărâna cu lacrimile ei de durere; 

„Am fost slăbănog şi mi-a dat picioare!”, spunea un om cu ochii ridicaţi spre ceruri. 

lisus era osândit pentru că i-a mângâiat pe cei săraci, care plângeau; a fost scuipat fiindcă a zis, iubiţi pe vrăjmașii 
voştri”; a fost biciuit pentru că a zis„de ce vezi paiul din ochiul fratelui tău şi nu zărești bârna din ochiul tău”; a fost 
răstignit pentru că a vindecat leproşii și ologii şi a înviat morţii, dând tuturor mângâiere. 

Abia acum începeau suferinţele groaznice. Încoronat cu ramuri de spini care-i sângerau fruntea, omul trimis de 
Dumnezeu pe pământ pentru salvarea oamenilor, a fost scuipat, pălmuit și bătut. Apoi i-au dat crucea s-o ducă în 
spinare spre locul de osândă, pe Dealul Golgotei. În drum s-a prăbuşit de câteva ori sub greutatea crucii, până ce 
un om milos a luat-o, ducând-o la locul execuţiei. Ajunși acolo, călăii nemiloși L-au întins pe cruce, răstignindu-L 
şi bătându-l piroane în mâini și picioare. De la ceasul al şaselea până la al nouălea se făcu întuneric. lisus, cel ce 
voia mântuirea omenirii, strigând cu glas tare, Și-a dat sufletul. Atunci catapeteasma templului s-a despicat și 
pământul s-a cutremurat. lar poporul s-a convins că Cel răstignit era cu adevărat Fiul Domnului... Și murind, lisus 
a fost îngropat. 

Dar El își prezise dinainte învierea și, de aceea, la mormânt a fost pusă o pază strașnică, pentru ca nu cumva 
„ucenicii să-l fure, spunând apoi că a înviat”. 

Însă, după trei zile, când zorile alungau vălul negru al nopţii, pământul s-a zguduit şi îngerul Domnului pogorât 
din ceruri, a prăvălit piatra, în timp ce, cu lumină de fulger, blândul lisus Şi-a făcut apariţia. lar când au venit Maria 
Magdalena și cealaltă Marie la mormântul Lui, îngerul le-a spus că Hristos a înviat. 

De atunci, reînvie mereu în sufletele noastre credinţa și bunătatea Celui Atotputernic. 

Învierea Domnului ne aduce nouă tuturor Paştile, cu toate obiceiurile lui minunate. În ciuda zilelor grele pe 
care le traversăm, se cuvine ca de Paşti, să fim buni și toleranţi unii cu alţii. Să facem ca răul să dispară și să triumfe 
binele pentru cei mulți și obidiţi. Aceasta este și voia Domnului. 

O, voi puternici ai zilei de azi, luaţi drept pildă viaţa lui lisus şi iubiţi poporul! Această zi a Învierii să fie ziua 
reculegerii şi a înţelepciunii. Gândiţi-vă că numai acela este om cu adevărat care ajută pe aproapele său. 

Ziua Învierii trebuie să fie ca un strop de ploaie într-un pământ deşert, iar respectarea ei trebuie să fie legea 
datoriei creştineşti. 

ÎNVIEREA DOMNULUI. 
VIAŢA ȘI BUCURIA ÎNTREGII LUMI 


DELIA CONSTANTIN 


„Piatra fiind pecetluită de iudei și ostașii străjuind 
Preacurat Trupul Tău, înviat-ai a treia zi, Mântuitorule, 
dăruind lumii viaţă. Pentru aceasta, Puterile Cerurilor 
strigau Ție, Dătătorule de viață: Mărire Învierii Tale, 
Hristoase! Mărire Împăraţiei Tale, Unule, lubitorule de 
oameni!” 

Pășind cu emoție spre praznicul cel mare al Învierii, 
primim în sufletele noastre miracolul bucuriei desăvârșite, 
ce împlinește mereu și pretutindeni schimbarea inimii 
noastre, ca un altar de jertfă, spre dragostea deplină a 
Mântuitorului Lumii. Învierea, actul sublim ca jertfă şi 
răscumpărare, aduce cu Sine iubirea, o iubire nemărginită 
în care se cuprinde creaţia lumii întregi. 

În sfânta noapte a Învierii, se descoperă sensul celor 
ce există, atunci se împlinesc toate, spre o lume nouă, în 
care primăvara, cu frumuseţea ei, ne cheamă pe toți la 
mărturisirea Crucii şi a Învierii Domnului, în care bucuria 
lăuntrică se descoperă în profunzimea fiinţei umane. În 
lumea în care trăim este mereu suferinţă și tristeţe și se 
adânceşte tot mai mult ideea de singurătate, dar prin 
bucuria sărbătorii reînvie simplitatea în care omul se 
regăseşte ca ființă supremă în creaţie. 

Sărbătorind Învierea Domnului, cu începutul 
praznicului Floriilor, în care emoția este în continuă 
creştere, continuând cu Deniile din Săptămâna Mare, în 
care se cuprinde toată istoria creștinităţii, poposim încet, 
spre bucuria deplină a Învierii. O singură clipă, în care 
tâlharul de pe Cruce a dobândit Raiul: „Adevărat, grăiesc Ție, astăzi vei fii cu mine În Rai” (Luca 23, 43), cuprinde 
Taina Mărturisirii și dobândirea smereniei. Prin urmare, omul care își acceptă Crucea și se consideră vinovat de 
propriile păcate, va fii mereu împreună cu Hristos și se poate regăsi pe sine, ca în momentul răstignirii lui Hristos. 

Împreună cu Hristos au fost răstigniţi doi tâlhari, însă Dumnezeu a făcut să devină roditoare, prin dragostea Sa 
nemărginită, mântuirea unuia dintre cei doi. 

„Pomeneşte-mă Doamne, când vei veni într-un Împărăţia Ta” Doi tâlhari, două mărturisiri, una sinceră şi 
mântuitoare. Pocăinţa, Taina tainelor, este deschizătoare spre Cer. Prin pocăință ne asemănăm și noi cu tâlharul 
de pe Cruce, în care putem dobândi moștenirea Raiului prin străpungerea inimii pentru păcatele săvârșite. Tâlharul 
s-a mântuit prin ce a lucrat o singură zi, prin pocăință deplină și sinceră . 

Suferinţa aduce cu sine bucuria. Acea bucurie duhovnicească în care sufletul se odihnește în dragostea deplină. 
În dragostea deplină, se află şi Învierea, sărbătoarea bucuriei, în care se bucură întreg pământul și saltă toată făptura, 
că Hristos a înviat și a biruit moartea. Astfel, trufia cea mare este nimicită doar prin umilinţă. 

Precum bucuria Învierii întrece toate bucuriile, așa și Lumina ei întrece toate revelaţiile din Vechiul Testament. Cum 
în Vechiul Testament un stâlp de foc conducea un popor dintr-o robie pământească, într-o libertate pământească, 
aici însuşi Hristos ne luminează prin Învierea Sa şi ne conduce spre libertatea deplină a vieţii veşnice. 

În Hristos Cel Înviat, rămâne jertfa. El rămâne Paştile prin excelenţă şi toată existenţa noastră unită cu Hristos, 
e o jerftă a lui Hristos însuși Cel răstignit și înviat. 

Sfânta sărbătoare e simțită ca o transcendere. Biserica o numește Paști sau sărbătoarea Luminii, a bucuriei 
depline a creștinătății. Esenţa acestei sărbători este miracolul iubirii desăvârșite a lui Dumnezeu. 

„Hristos a înviat din morţi, cu moartea pe moarte călcând, și celor din morminte viaţă dăruindu-le”. 

PE FIRUL VREMII... INTERVIURI DIN ARHIVA 
REGIZORULUI VICTOR POPA 


Adaptare de prof. CRISTINA PETRUȚ 


Mitropolitul dr. Nicolae Corneanu s-a născut la 21 
noiembrie 1923, la Caransebeș, într-o familie preoțească 
(unchiul său a fost secretarul episcopului Miron Cristea 
iar tatăl preot la biserica “Sf. loan” din Caransebeș), își 
va petrece copilăria alături de mama sa care îi insuflă 
dragostea față de cele sfinte, tatăl său murind de tânăr. 
Între anii 1934-1942 urmează școala elementară și liceul 
în Caransebeș. Pleacă apoi la București unde va urma 
cursurile Facultăţii de Teologie, între anii 1942-1946. Încă 
din anul publică articole pe teme patristice. La Crăciunul 
anului 1943 este hirotonit diacon celibatar de către 
episcopul Veniamin Nistor al Caransebeşului, în biserica 
parohiei Obreja, judeţul Caraş-Severin. În 1946 este 
declarat licenţiat în Teologie. După absolvirea facultăţii 
se înscrie la doctorat, iar la 30 iunie 1949 își va susţine teza 
cu titlul: “Viaţa și petrecerea Sfântului Antonie cel Mare. 
Începuturile monahismului creștin pe Valea Nilului” sub 
coordonarea regretatului preot profesor loan G. Coman. 
Revenind pe plaiurile natale, va fi numit profesor suplinitor 
la Academia teologică din Caransebeș (1 aprilie 1947 — 
1 septembrie 1948). După desfiinţarea istoricei episcopii 
de aici va merge la Timișoara unde va fi numit în anul 
1949 secretar, apoi referent principal la Centrul eparhial. 
A Întreanii 1952-1956 ocupă funcţia de consilier culturalal 
aa Arhiepiscopiei Timișoarei și Caransebeşului. Din anul 1956 
reia activitatea în învățământul teologic ca profesor la 
Seminarul din Caransebeș, unde predă greaca și franceza, 
până la 1 martie 1959 când devine conferenţiar universitar la catedra de Îndrumări misionare a Institutului teologic din 
Sibiu predând Teologia simbolică și Limba greacă. 

În anul 1960 va fi hirotonit preot de către viitorul patriarh Teoctist Arăpașu pe atunci episcop-vicar patriarhal, iar la 
15 decembrie Colegiul Electoral Bisericesc îl alege episcop al Aradului, lenopolei și Hălmagiului. 

Se călugărește la mănăstirea Cernica din apropierea Bucureștilor la 12 ianuarie 1961, păstrând numele de Nicolae. 
Este hirotonit arhiereu în biserica “Sfântul Spiridon Nou” din București la data de 15 ianuarie 1961, de către patriarhul 
Justinian Marina împreună cu alţi doi ierarhi, instalarea în funcţia de episcop al Aradului având loc la 22 ianuarie același 
an în catedrala episcopală din Arad. 

La 17 februarie 1962, același Colegiu Electoral al Patriarhiei Române, îl alege în scaunul vacant de Arhiepiscop al 
Timișoarei și Caransebeşului și Mitropolit al Banatului. 


Mi-aş permite să vă adresez câteva întrebări. În primul rând, care sunt mănăstirile existente la noi în Banat? 


Din păcate, în Banat nu avem multe mănăstiri. Obișnuim să spunem că în Banat și Ardeal numărul acestor 
aşezăminte monahale este mic, și punem pe seama unor împrejurări istorice puţinătatea mănăstirilor. Anume legăm 
acest fapt de perioada de după 1700, când habsburgii doreau să atragă la catolicism, cât se putea, pe toți românii, 
ceea ce a corespuns, la un moment dat și unei politici a românilor care, în felul acesta, sperau să dobândească mai 
multe drepturi politice, sociale, culturale. Dar în împrejurarea de după 1700, când, cum spuneam, habsburgii au 
dorit să catolicizeze pe români, s-au găsit în mănăstiri focare de rezistenţă, deşi aproape toate mănăstirile cu mai 
mulți călugări au fost distruse. Afară de aceasta, o politică a Imperiului Habsburgic, de care depindea şi Banatul 

şi Ardealul, a fost să pună Biserica Ortodoxă Română sub administraţia Bisericii Ortodoxe Sârbe, și în felul acesta 
multe din mănăstirile românești (și au fost, la un moment dat, în Banat, spun documentele istorice, aproape 400 
de mănăstiri) au dispărut. lar atunci când s-ar fi putut reface toate mănăstirile, procesul acesta de reorganizare 
a vieţii monahale a mers foarte greu, căci a fost o tradiţie care a dispărut şi greu s-a mai putut relua. De aceea, 
şi-n Ardeal, și-n Banat, din păcate, numărul mănăstirilor a rămas foarte redus, iar tradiţia unei vieţi mănăstirești 
a dispărut. Dar oricum, în ultimii zeci de ani, în ciuda faptului că au trecut prin dificultăţile perioadei comuniste, 
mănăstirile au început să se reorganizeze, chiar dacă, la un moment dat, unele au fost desfiinţate, cum e și cazul 
Mănăstirii Timișeni, care s-a înfiinţat în 1944, dar în jurul anilor 1958-1960, a fost desfiinţată. A devenit sediul unei 
gospodării agricole, tot personalul monahal a fost obligat să părăsească mănăstirea, dar ulterior, am refăcut-o și 
dezvoltat-o, chiar mai mult decât a fost înainte. 


Mulţumim pentru acest scurt istoric, dar aș avea o altă întrebare. Oare ce determină, care este mobilul intern care 
face ca unii oameni să simtă nevoia retragerii în viața monahală? 


Într-adevăr, există, iată, oameni care aleg să părăsească viaţa obișnuită, viața de societate şi să se retragă în 
singurătate, deși fenomenul acesta nu există doar în lumea creștină, ci și în alte religii. Dar vedem că în lumea credinţei 
sunt oameni, (care pe lângă sentimentul religios, care, de fapt, e o constantă a omului normal, obișnuit - Voltaire, 
care a fost considerat un necredincios, deși rămâne dicutabilă această necredinţă, acest ateism al lui Voltaire, spunea 
că necredinţa e un fel de boală) mai zeloşi, care au idealul desăvârșirii mult mai pronunţat și aleg să se dăruiască în 
întregime lui Dumnezeu. S-a vorbit mult, la un moment dat, și a existat şi un scriitor la noi care ne-a lăsat o carte 
excepţională, Nostalgia paradisului. E o nostalgie a omului credincios după desavârșire. Această desăvârșire, prin 
lupta împotriva păcatului, oamenii și-au dat seama că o pot realiza mai bine în singurătate. De aceea s-a și spus 
că una dintre caracteristicile vieţii monahale este fuga de lume, prin lume neînţelegându-se însă niciodată lumea 
formată din oameni, ci prin lume s-a înţeles totdeauna păcatul, și atunci dorinţa de desăvârşire însemna și o dorinţă 
de îndepărtare de păcat. Și poate ar trebui să mai spun ceva pentru a înțelege fenomenul monahal. Este foarte 
curios că în creştinism, monahismul n-a apărut deodată cu creștinismul, ci mult mai târziu, din a doua jumătate a 
veacului al treilea, după anul 250, deci 250 de ani creștinismul a rezistat fără călugări. Ce s-a întâmplat de a apărut 
la un moment dat monahismul? Dacă nu greşesc prea mult, aş zice că în primele veacuri creștine, orice credincios 
avea încă foarte vie amintirea persoanei lui Hristos, și creştinii trăiau într-o aşteptare foarte virtuoasă revenirea sau 
a doua venire a lui Hristos. Pe deasupra, era perioada persecuțiilor contra creştinilor și fiecare creştin care dorea să 
se dăruiască deplin lui Hristos, o putea face, expunându-se la jertfa totală. A mărturisi pe Hristos în acea perioadă 
însemna a-ţi jertfi viaţa pentru Hristos. Și atunci, în acea ambianţă de aşteptare a lui Hristos, de trăire în intimitatea 
lui Hristos, nu s-a simţit nevoia unei desăvârşiri prin curățirea de păcate, nu s-a simţit nevoia unei alte forme decât 
aceea pe care o oferea viaţa de atunci. Îndată ce creștinii şi-au dat seama că a doua venire a lui Hristos se amână, 
îndată ce viața creştină a dobândit un temei mai bine organizat, s-a simţit nevoia unei trăiri mai depline în duhul 
lui Hristos. Și poate ar trebui să mai invoc un motiv, pentru că spuneam că primii creștini doreau să fugă de lume, 
doreau să ducă o viaţă desăvârșită, ori viața socială în primele secole creștine reprezenta viața societății romane, 
întrucât creștinismul s-a răspândit, iniţial, mai ales în lumea romană. Disoluţia societății romane; în urma unor foarte 
multe pricini, dar mai ales a decăderii Imperiului Roman, însemna o viaţă în care te pândeau, la fiece pas, multe 
tentaţii spre păcat. Atunci, cei care doreau o viață desăvârșită, s-au retras în pustie, unde, încetul cu încetul, s-au 
organizat primele comunităţi monahale și primele mănăstiri. 


Vă mulțumesc pentru această prezentare care, sigur, s-ar putea face mult mai pe îndelete, cu extensii și exemplificări 
multiple. 


Cel mai ilustrativ lucru ar fi acela de a vedea cu ochii proprii viaţa unei mănăstiri. Aş vrea să subliniez, dacă aș 
putea spune așa, virtutea călugărilor care au această forță sufletească de a părăsi viața obișnuită cu comodităţile 
ei (aparente). Cel care renunţă la viața obișnuită și îmbrățișează viaţa monahală, cred că merită toată atenţia, și aş 
zice, toată prețuirea, pentru că însemnează că e vorba de oameni de o mare forţă sufletească, care pot să părăsească 
viața obișnuită și să se retragă în singurătate, unde să-și dăruiască existenţa acestui ideal al desăvârşirii şi al punerii 
în aplicare a celor trei voturi monahale, care formează esenţa vieţii călugărești: votul sărăciei (lumea de azi e atât 
de ahtiată după bogății de tot felul), votul castităţii, al fecioriei (într-o lume care e înclinată spre tot felul de plăceri) 
și votul ascultării (într-o lume care nu mai ascultă de nimeni și de nimic). 

MOZAIC LUGOJEAN 
CONTRIBUŢII LA ISTORIA CULTURII 
ORAȘULUI DE PE TIMIȘ 


Preot prof. dr. VASILE MUNTEAN 


Autorul acestei frumoase și documentate cărţi: Lugoscher Mosaik. Beitrage zur Kulturgeschichte der Stadt an der 
Temesch, apărută la Tâging a.Inn, este dl. Prof. Heinrich Lay, căruia i-am dedicat un medalion nu de mult'0. Dânsul, 
cum mi-a mărturisit, a fost coleg la Cluj cu Părintele prof. Mircea Păcurariu în anii 1950-1951, P.C. Sa fiind înlăturat 
din Facultatea de Istorie pe motiv că era fiu de preot. 

Pe prima copertă este reprodus un tablou de H. Schwertner din 1987, ce schiţează edificiile reprezentative 
ale municipiului Lugoj (cu o oarecare licenţă artistică): primăria, biserica „Adormirea Maicii Domnului”, catedrala 
greco-catolică și alte clădiri sacre. Cartea cuprinde - cum indică și titlul — o serie de materiale de toate nuanțele, 
ce glăsuiesc sui-generis despre ceea ce a însemnat orașul de pe Timiș de-a lungul vremii în domeniul culturii, al 
spiritualităţii. Interesant — inter alia — este comentariul privind acest oraș în lumina presei sale germane și nu numai 
(p.11 și urm.). La pag. 26 este redată imaginea săptămânalului Desceptarea"!, scos de clericul ortodox losif Tempea 
începând cu decembrie 1879 (in extenso, în p.219). 

Un instructiv istoric al Lugojului este oferit în pp.48-64 (cu reluări fragmentare în alte secţiuni). Diverse articole, 
publicate de dl. H.Lay și pe timpul când era în ţară și după plecarea definitivă în Germania în 1986, sunt reproduse 
în alte pagini, precum cele privind spitalul lugojean și cele legate de el, apoi informaţiile pe larg asupra teatrului 
etc. Impresionante, ca documentaţie sigură, sunt și datele cu privire la meseriaşii lugojeni (p.177 sq.). Medalioane 
preţioase, pe urmă, sunt închinate unor personaje și personalităţi din orașul de pe Timiș, fie că erau români (Raț, 
obercnezii Gavrilă Gurean-ctitor al bisericii „Adormirii“ - și Al. Petrașcu, revoluţionarul Eftimie Murgu ș.a.), fie 
neromâni: Johann Heuiffel, J.Liszka, Ivânyi Istvân, Franz Metz, Karl Rekasy et alii. 

Ca autor a câtorva cărţi valoroase, dintre care amintim Das Banat, 1848-1867 (T&ging a.Inn, 2001) și a numeroase 
articole și studii, dl. Prof. H. Lay merită cu prisosinţă recunoştinţa noastră; în mod sincer îl felicităm și îi dorim noi 
sporuri în activitatea ştiinţifică ce-i face onoare. 


10 Spiritualitate bizantină și românească, Ed.Marineasa, Timișoara 2004, pp.262-264 
11 În 1990, o funcţionară de la Casa Drăgan m-a întrebat care a fost primul ziar românesc din urbe și i-am spus că Deștep- 
tarea, iar regretatul prof. dr. |. C. Drăgan a precizat atunci - lucru sugestiv - titlul care a rămas până azi: Redeșteptarea. 

RUGĂ ÎN NOAPTEA 
ÎNVIERII 


Lumină din lumină - tot ceru-i pe pământ - 
Stelele toate în palmă se-aprind - 

Doamne, spre Tine mâna îmi întind 

Şi-mi spun rugăciunea, cuvânt cu cuvânt. 


Acum , toţi creștinii aprind lumânări - 
Ei cântă şi-ţi spun „Hristos a înviat!” 
Mulţi dintre ei au îndurat, 

Dar cântă și cântă, privind înspre zări. 


Ajută-i să meargă pe dreptele căi - 
Ajută-le traiul alături de rele 

Și vremile toate, urâte și grele, 

Să-i facă mai buni pe cei ce sunt răi. 


Te rog, zi de zi, acum mai mult Te rog, 
Ajută tot românul ca rostul să-și priceapă, 
În lupta pentru pâine, în lupta pentru apă, 
Cinstitul să învingă, chiar dacă e olog. 


Românul, noaptea asta şi cântă și se-nchină - 
Dar mâine ce va fi? Ajută-l să răzbească - 
Lumină dă-i în suflet, fă-l Doamne, să gândească, 
Mergând pe drumul lui cu inimă senină. 


„Hristos a înviat!” - ne luminăm în gând - 
Acum și mai departe lumina să ne fie, 
Simbol de bunătate, simbol de omenie, 
Putând, necazuri toate, să depășim, pe rând. 


Te rog, prea bun Părinte, te rog în noapte sfântă, 
Ajută-mi neamul tot credincios să fie iar - 

Să creadă în el însuși, în Tine şi-n hotar, 

Putând înfrânge răul ce mintea îi frământă . 


„Hristos a înviat!” - Să-nvie neamul meu! 
Dă sufletelor reci lumină de la Tine, 

Să piară răul tot şi să trăim mai bine - 

Te rog, Părinte bun,Te rog mereu, mereu... 


E noaptea Învierii - Te rog cum te-am rugat, 
Ajută tot românul să simtă, să gândească, 
Cinstit și demn în lume să poată să trăiască - 
Îţi mulţumesc Părinte - „Hristos a înviat!” 


Dr. TEONA SCOPOS 


ÎN ZIUA DE PAȘTI 


După Săptămâna Patimilor 
După oceanul de lacrimi, 
Vine vestea luminii, 

Ziua cea mare 

A Învierii. 

Soarele cerului 

Se-ntoarce printre oameni. 
Pentru slavă și ocrotire, 
Înălţaţi rugăciuni 

Și ramuri de măslin. 

Tot ce e măreț şi divin 

Sub cupola lumii 

A înflorit 

În ziua de Paști! 


PETRU JICHICI 


LA PRAZNICUL 
ÎNVIERII DOMNULUI 


La Învierea lui Hristos 

Tot omul să fie bucuros, 

Căci și îngerii se veselesc 

Şi împreună cu oamenii prăznuiesc. 
Mare bucurie a adus 

Învierea Domnului lisus. 

Atunci iadul a fost prădat 

Că Hristos a înviat 

Și morţii s-au bucurat 

Căci de chinuri au scăpat, 

Laudă și mărire, Hristoase, Ţie 

De acum până-n vecie! 

Căci cu moartea Ta pe moarte călcând 
Şi până la iad pogorând, 

Fericire ai adus 

Neamului omenesc, Doamne lisuse. 
Învrednicindu-ne de mântuire 

Şi de veşnică fericire, 

Învierea Ţi-o slăvim 

Şi-n cântări Te preamărim. 


Protosinghel MIHAIL DUMA 

În toate Bisericile Ortodoxe s-a săvârşit, 
în Sfânta și Marea Joi Denia celor 12 
Evanghelii. Și la Catedrala mitropolitană 
din Timişoara, sute de credincioși 
timişoreni au participat la slujba Sfintelor 
7 și Mântuitoarelor Pătimiri, oficiată de 
ji către  Înaltpreasfinţitul Părinte loan, 
& Arhiepiscopul Timişoarei şi Mitropolitul 
E Banatului, împreună cu un sobor de preoţi 
4 și diaconi. La finalul deniei, Mitropolitul 
Banatului a rostit un cuvânt de învățătură, 
Ş încarea reliefat contextul evenimentelor 
mântuitoare petrecute cu Hristos, la 
lerusalim, în ziua de Joi din Săptămâna 
Patimilor. În cadrul expunerii narative, 
Înaltpreasfinţia Sa a vorbit şi despre 
IA ANU TETIERE "A învăţătura teopașită (cea a pătimirii Fiului 
vita (SĂ | îi ij lui Dumnezeu în trup), precum și despre 
sensul chenozei Fiului lui Dumnezeu, ca 
| Î expresie a bunătăţii și a dragostei Sale 
ii nețărmuite pentru făptura umană. 
| Mii de timişoreni au fost prezenți, 
în noaptea Sfintelor Paști, la Slujba de 
Înviere de la Catedrala mitropolitană 
„Sfinţii Trei lerarhi” din Timișoara. Sfânta 
| Lumină a fost dăruită credincioşilor 
de către Înaltpreasfinţitul Părinte loan, 
Arhiepiscopul Timişoarei şi Mitropolitul 
Banatului. A urmat tradiționala procesiune 


de înconjurare a sfântului paz z NEI, | FA N NE ] 
_ D=: 


locaș, după care Mitropolitul Ș A | TITI 
Banatului a adresat un cuvânt PRR e ? ăi | i IN | ot 
de învăţătură în cadrul căruia a ve : | XI | | 
reliefat semnificaţia praznicului 
Învierii Mântuitorului lisus 
Hristos. Slujba Utreniei Învierii a 
continuat în interiorul sfântului 
lăcaș, la finalul căreia, potrivit 
obiceiului  îndătinat, toţi 
credincioşii prezenţi au primit 
„Paştile”. Dimineaţa, Liturghia | 
pascală a fost săvârșită tot de 
către Înaltpreasfinţitul Părinte 
Mitropolit loan, înconjurat de 
un sobor de preoţi și diaconi, 
în prezenţa a numeroși 
credincioşi. În cadrul acesteia, 
Înaltpreasfinţia sa a dat citire 
cuvântului pastoral la Învierea Domnului. 

Hram la mănăstirea an ba 


În Vinerea Luminată, la 
sărbătoarea Izvorului Tămăduirii, 
Mănăstirea Românești, una 
dintre cele mai reprezentative 
mănăstiri din Arhiepiscopia 
Timişoarei, și-a sărbătorit cel 
de-al doilea hram. O mulțime 
de credincioși bănăţeni și-au 
îndreptat pașii spre această 
i vatră monahală, participând 
la Sfânta Liturghie oficiată în 
paraclisul mănăstirii de către 
Înaltpreasfinţitul Părinte loan, 
Arhiepiscopul Timișoarei şi 
Mitropolitul Banatului, împreună 
3 cu un sobor de preoţi. După 
slujbă, Mitropolitul Banatului a 
adresat un cuvânt de învățătură 
despre purtarea de grijă a Maicii 
Domnului, fiind numită adeseori 
„grabnic ajutătoare”. 

În continuare, la bazinul cu 
apă termală din incinta mănăstirii, a fost oficiată, după rânduiala din Vinerea Luminată, slujba Aghiasmei mici. 


În mijlocul comunităţii de Mp acuziei ai NIR Timişoara 

În Duminica a treia 
după Sfintele Paști, numită 
şi Duminica mironosițelor, 
Înaltpreasfinţitul Părinte 
loan, Arhiepiscopul 
Timişoarei și Mitropolitul 
Banatului, a fost prezent 
în mijlocul credincioșilor [ 
cu deficiențe de auz și 
vorbire din Timișoara. 
Înaltpreasfinţia Sa a 
participat, în Paraclisul 
„Sfânta Maria” de la 
demisolul bisericii 
Parohiei Timișoara-losefin, 
la Sfânta şi Dumnezeiasca 
Liturghie, transpusă în 
limbaj  mimico-gestual. 
Slujba a fost oficiată de 
părintele Eugen Bendariu, 
singurul preot din partea 
de vest a ţării, special 
pregătit, care comunică 
prin mimică, gesticulaţie și 
dactileme cu persoanele cu deficienţe auditive. În cuvântul de învățătură rostit după otpustul Liturghiei, Mitropolitul 
Banatului a vorbit despre râvna și dragostea femeilor mironosițe de a-L căuta pe Hristos, subliniind faptul că, numai 
cei care au inima curată Îl vor găsi cu adevărat pe Dumnezeu. La final, Părintele Mitropolit loan a oferit, în semn 
de apreciere și gratitudine, daruri, tuturor femeilor aparținătoare comunităţii hipoacuzicilor din Timişoara. 

La Timișoara, marele praznic 
al Intrării Domnului în lerusalim, 
numit în popor și Floriile, a debutat 
în ajunul sărbătorii, prin îndătinatul 
Bere pelerinaj al credincioșilor bănăţeni 
cu icoane, flori și ramuri verzi de 
salcie în mâini. 

Procesiunea Floriilor din 
capitala Banatului a reunit clericii 
şi credincioşii din parohiile urbane, 
într-o acţiune cu caracter doxologic 
, şi anamnetic, actualizând 
evenimentul din istoria mântuirii, 
când Mântuitorul Hristos a intrat 
cu ovații, înainte de sărbătoarea 
S Paştilor, în cetatea lersusalimului. 

Y Litania s-a desfășurat pe 
v N următoarele trasee: 
ş y | 4 - Biserica Ortodoxă din Piaţa 
Alexandru Mocioni nr. 9 — B-dul 16 Decembrie 1989 — Podul Traian - Catedrala mitropolitană; 

- Biserica Orotdoxă din strada profesor George Dragomir (Piaţa Crucii) — B-dul Mihai Viteazul - Podul de la 
Universitate — B-dul Regele Ferdinand (contrasens) - Catedrala mitropolitană; 

- Mitropolia Banatului - B-dul C.D. Loga (trotuar) - Catedrala mitropolitană. 

Împreună cu Înaltpreasfinţitul Părinte loan, Arhiepiscopul Timişoarei și Mitropolitul Banatului, cele trei grupuri 
de pelerini s-au îndreptat de la bisericile parohiale centrale și de la reşedinţa mitropolitană, în duh de rugăciune și 
în armonia imnelor de laudă, spre Catedrala mitropolitană, unde au fost întâmpinați de Preasfinţitul Părinte Paisie 
Lugojanul, Episcop-vicar al Arhiepiscopiei Timișoarei. 

Procesiunea Stâlpărilor s-a încheiat pe platoul din faţa Catedralei, când toate cele trei grupuri de pelerini s-au 
reunit într-o frumoasă comunitate de credincioși, mărturisitoare a Dumnezeului-Înomenit. Programul liturgic a 
continuat în interiorul sfântului lăcaș de cult, cu săvârşirea Slujbei Vecerniei Mari și a Litiei, oficiată de Preasfinţitul 
Părinte Paisie Lugojanul, înconjurat de un sobor de preoţi și diaconi, în prezenţa Înaltpreasfinţitului Părinte Mitropolit 
loan. 


4 


În Sfânta și Marea Marţi din Săptămâna 
Dumnezeieștilor  Pătimiri, Arhiepiscopia 
Timişoarei, în colaborare cu Primăria 
Giroc, a organizat a X-a ediție a Festivalului 
cultural-spiritual „În glas de toacă” Cu 
acest prilej, credincioșii și tinerii din Parohia 
Giroc, îmbrăcaţi în costume populare, l-au 
întâmpinat pe Înaltpreasfinţitul Părinte loan, 
Arhiepiscopul Timișoarei și Mitropolitul 
Banatului, în centrul localităţii, la biserica cu 
hramul,Sfântul Mucenic Dimitrie”. Festivalul a 
debutat cu slujba Deniei, oficiată de un sobor 
de preoți, format din părintele Zaharia Pereș, 
consilier cultural al Arhiepiscopiei Timișoarei, 
pr. asist. univ. Adrian Covan, de la Facultatea 
de Litere, Istorie și Teologie din Timişoara, pr. 
Traian Debucean de la Parohia Chișoda și pr. 
Daniel Marius Mateia de la parohia gazdă. La finalul slujbei, Înaltpreasfinţia Sa a rostit un cuvânt de învăţătură, în 
cadrul căruia a vorbit despre importanţa duhovnicească a zilei, precum și a Săptămânii Patimilor. 

a ud La Timişoara, a continuat seria de 
comunicări prepascale,„Iconologia și 
pi | Iconografia - Tezaurul Ortodoxiei”, 
JP - | organizată de specializarea de 
Teologie Ortodoxă a Facultăţii de 
Litere, Istorie şi Teologie din cadrul 
î Universităţii de Vest, în colaborare cu 
: Arhiepiscopia Timișoarei și Asociaţia 
Studenţilor Creștin Ortodocși — Filiala 
' Timişoara. 
În Sala festivă a Centrului 
| eparhial, a avut loc joi, 30 martie, 
conferinţa „lisus Hristos, ca icoană 
în lumina Sfinţilor Părinţi”, susţinută 
de arhimandritul Melchisedec 
Ungureanu, stareţul Mănăstirii 
Lupșa, Judeţul Alba. La eveniment 
au fost prezenţi Preasfinţitul Părinte 
Paisie Lugojanul, Episcop-vicar al 
Arhiepiscopiei Timișoarei, părinţii 
profesori şi cadrele didactice de la 
Facultatea de Litere, Istorie și Teologie, clerici, monahi, monahii și numeroși studenți. 


i : = ere 


Sâmbătă, 1 aprilie, biserica |) 
parohiei Făget II cu hramul 
„Adormirea Maicii Domnului” 
din oraşul Făget a fost gazda | 
întâlnirii tinerilor din oraș. Cu h 
această ocazie a fost săvârșită | 
slujba Sfintei Liturghii de către | 
preotul paroh Farcaş Cristian | 
împreună cu părintele Jurj 
loan de la parohia Făget |, la 
care au participat copii din 
cele două parohii şi elevi de la Ș 
Liceul Teoretic Traian Vuia din | 
Făget, în cadrul orei de religie 
fiind îndrumați preotul Pârvoni 
Veniamin și profesorul de religie 
Lugojan Marcel, cărora s-au 
alăturat și copiii de la Centrul 
educaţional Patriarh Miron 
Cristea din Făget, coordonaţi 
de preotul Emanuel Gafiţa. La 
această întâlnire a participat 
şi părintele Bujor Păcurar, | 
protopopul Făgetului, care a : 
apreciat implicarea tinerilor în viaţa bisericii prin cântarea la strană, prin in Picasa lor în proiectele îniţiate de 
biserică și adresate ajutorării semenilor și prin participarea lor la concursurile cu tematică religioasă ale Mitropoliei 
Banatului. A mai fost evidenţiată și colaborarea cu profesorii de religie, care de mai multe ori în cursul anului participă 
împreună cu elevii la slujbele religioase din biserică, dar și la ocazii speciale cum ar fi Ziua Eroilor sau Ziua Naţională. 

În Parohia Ghiroda, înainte de 
marele Praznic al Învierii Domnului, cu 
binecuvântarea Înaltpreasfinţitului Părinte 
Mitropolit loan, preotul paroh Caius 
Andraşoni, împreună cu preotul slujitor 
Ciprian Cristea și cu membrii consiliului 
parohial, s-au implicat într-o activitate 
social-filantropică de ajutorare a unei 
credincioase a parohiei, în persoana d-nei 
Vuia Maria Magdalena, care este încadrată 
cu grad de handicap |, diagnosticată clinic 
cu focomilie antebraţ bilateral. Aceasta se 
întreţine doar din pensia de handicap, care 
este foarte mică, nu are familie și locuiește 
singură. Neavând niciun ajutor, era foarte 
greu încercată în perioada anotimpului 
rece, când trebuia sa se îngrijească de 
încălzirea casei cu material lemnos, pe care nu avea cine să-l asigure și să-l pună la îndemână. Ca atare, parohia 
Ghiroda a făcut toate demersurile necesare întocmirii unui proiect de extindere pentru reţeaua de gaz și a reţelei de 
alimentare cu apă la casa acesteia. De asemenea, prin firma Euro-Instal Timișoara, și prin directorul firmei, s-a reușit 
procurarea tuturor materialelor și a unei centrale termice pe gaz, precum și instalarea acestora în casa respectivă, 
pentru a se putea îngriji și a avea un confort cât mai prielnic. 

Tot în această perioadă, parohia Ghiroda s-a îngrijit de ajutorarea financiară a unui elev, fiu al parohiei, Dragomir 
Andrei, în vârstă de 10 ani, pentru a merge la o clinică privată din Germania, unde avea nevoie de controlul periodic 
în urma operaţiei unui anevrism cerebral, operaţie făcută în luna decembrie 2016, la aceeași clinică. 


La sărbătoarea Bunei 
Vestiri, elevii Şcolii 
Gimnaziale „Sf. Antim 
Ivireanul” au susținut la 
Parohia Timișoara- Ghiroda 
Nouă, un concert de cântece 
și poezii bisericești. Acest 
concert a fost un frumos 
prilej pentru a aduce un 
omagiu tuturor femeilor și 
mamelor. Elevii și profesorii 
de la „Antim Ivireanul” au 
pregătit acest recital, drept 
mulțumire pentru sprijinul 
pe care parohia îl acordă 
şcolii. 


A 
a 


În organizarea Asociaţiei pentru Cultură şi 
Tradiţie „ASOCULT”, s-a desfășurat, la Voiteg, 
în 20 aprilie, cea de-a III-a ediţie a Concursului 
de toacă. Anul acesta au participat 9 copii de 
la Școlile Gimnaziale din Voiteg și Birda și de 
la Şcoala Primară din Folea. Participanţii au 
evoluat în 2 probe: toacă fixă și mobilă. Juriul 
a fost format din: Carmen Cazan (președinte), 

P. C. Preoţi Dragan Giorgiev, paroh, Rafael Mutrescu de la Schitul Piatra Scrisă și loan Sălvan de la parohia Folea și 
prof. Camelia Fogaș, directorul Școlii Gimnaziale Voiteg. 

Au fost declaraţi câștigători: Onea Alexandra (Premiul |, Voiteg), Constantin Adrian (Premiul II, Folea), Gaier 
Adrian (Premiul III, Voiteg) și Weisz Markus (Menţiune, Birda) 

Din partea Școlii Gimnaziale din Birda au participat trei elevi: Weisz Markus, Rus Cristian și Mihai Alexandru. 
Copiii au fost însoțiți de către prof. Sorina Oniţa, directorul Şcolii și prof. Doru Popa, profesor de religie. 


Preoții şi  diaconii  proto- 
i popiatului Timişoara II, însoţiţi 
de părintele protopop Mircea 
] Szilagyi, au participat, în data de 
30 martie la slujba Sfintei Liturghii 
a Darurilor mai înainte sfinţite. 
Aceasta a avut loc la biserica 
Parohiei Timișoara Iosefin, unde 
slujitorii sfintelor altare au avut 
prilejul de a se spovedi şi de a se 
împărtăși cu Sfintele Taine. 


Luni 10 aprilie, în biserica cu 
hramul „Naşterea Maicii Domnului” 'j 
din Sânnicolau Mare, s-a săvârșit 
Sfânta Liturghie a Darurilor mai 
înainte sfinţite. | 

La această Liturghie au; 
participat preoţii protopopiatului, 
împărtășindu-se cu toţii din Trupul 
şi Sângele Mântuitorului. „dă EEE 


După Duminica Sfintei Cruci, la 
Parohia Timişoara Viile Fabric a avut 
loc procesiunea Drumul Crucii, la care 
au participat numeroși credincioși. Din 
= anul 2010, procesiunea se desfășoară 
VA în curtea parohiei, pe un drum pe care 
5 au fost amplasate 14 cruci, fiecare 
având câte o icoană cu una din cele 


j paisprezece opriri, conform mărturiilor 
Sfintei Scripturi şi ale Sfintei Tradiţii. 


De praznicul Bunei Vestiri de anul acesta, 8 
elevi din clasele pregătitoare ale Școlii generale Ț] 
din Lenauheim, însoţiţi de P.C. Părinte Aurelian = 


Ciucur şi prof. de Religie Zoran Daniel Dușcă, au 
mers în pelerinaj la mănăstirile Bezdin și Bodrog 
din județul Arad. Părintele Aurelian a explicat 
importanța postului, dar și a pelerinajului din 
această perioada, iar prof. Zoran le-a vobit copiilor 
despre istoricul mănăstirilor și despre bogăţiile 
spirituale ale acestora. 

Primăria Comunei Birda a organizat de Sfintele 
Paști, cea de-a V-a ediție a Concursului de pictură. 
De astă dată întrecerea s-a adresat copiilor de 
gimnaziu și liceu din două unităţi școlare: Liceul 
Teoretic Gătaia și Școala Gimnazială Birda. Pentru 
prima dată au fost supuse jurizării două tipuri de 
icoane diferite după modul de realizare: pe sticlă 
și pânză. 

La ciclul liceal au fost declaraţi câștigători: 
Gabor Roberta (Premiul 1), Ţeperdel Darius 
(Premiul Il), Murgea Alexandra, Roșu Elisabeta 
Daiana (Premiul III), iar la gimnaziu: Weisz Markus 
(Premiul 1), Morușca Lavinia (Premiul III) și Ciobanu 
Alexandru (Premiul III). 

Au fost adresate, cu acest prilej mulțumiri 
conducerii Primăriei, pentru organizare și 

i) susținere, doamnei Dara Anderwald, iniţiatorul 
activităţilor culsurale, RI și profesorilor care au coordonat această activitate. 


Duminică, 2 aprilie, a fost oficiată p 
Taina Sfântului Maslu de obște în 
biserica cu hramul „Adormirea Maicii 
Domnului” din parohia Ferendia, 
protopopiatul Deta. 

La invitaţia P. C. Părinte Tiberiu 
Dan Gherasim, parohul locului au 
slujit: P. On. Părinte loan Prisăcean, 
protopopul Detei și P. C. Părinţi: 
Dragan Giorgiev (parohia Voiteg), 
Călin Negrea (parohia Gătaia), Damian 
Griguţă (parohia Gherman), Sebastian 
Andrei Petrescu (parohia Percosova) 
și Valentin Bugariu (parohia Birda). 

Cuvântul de învăţătură cu tema 
„Puterea Pocăinţei” a fost susținut de 
P. On. Părinte Protopop loan Prisăcean care a scos în evidenţă puterea exemplului, Cuv. Maria Egipteanca fiind un 
model de urmat datorită statorniciei de a-şi schimba viaţa în lumina Evangheliei. 


PIVPORYIs FIlIP MAEI 


În ziua Intrării Domnului în Ierusalim, după oficierea Sfintei 
Liturghii, în biserica parohială din Birda, a fost lansată cartea: Filip 
Matei. Întregiri biografice și artistice, Arad, 2017, 95 p.. Volumul a 
apărut în „Colecţia Arhanghelul” și este închinat pictorului Filip 
Matei care în urmă cu 92 de ani a pictat şi biserica din Birda. 

Tot în această zi, în filia Sângeorge a fost sfinţită o cruce care va 
străjui cimitirul parohial de aici. Ridicată de fam. Oprea, aceasta se 
dorește a fi ofrandă pentru cei plecaţi în veșnicie: strămoși, moși 
şi părinţi care împreună formează prima generaţie de români 
ortodocși ai satului. Cum donatorul a fost deportat în Bărăgan, 
crucea este ridicată și în memoria celor care au avut de suferit în 
timpul regimului comunist. 


ÎNPREGIRI BIOGRAFK€ ȘI ARPISPIE 


gpueet di, (() elentiu (| UGARIU 

Luni, 10 aprilie a fost oficiată Sfânta 
Liturghie a Darurilor mai înainte 
| sfinţite în biserica cu hramul „Învierea 
Î 5 Domnului” din parohia Gătaia, 
protopopiatul Deta. 

Sfânta Liturghie a fost săvârșită 
de către P. C. Părinte Codruţ Matei de 
i la capela Spitatului de Psihiatrie din 
localitate, iar P. C. Părinţi Călin Negrea, 
parohul locului, lulian Popa dela parohia 
Colonia Gătaia și Valentin Bugariu de 
la parohia Birda au administrat Taina 
Mărturisirii, copiilor din clasele IX-XII 
de la Liceul Teoretic din Gătaia. Elevii 
au fost însoţiţi la biserică de către dl. 
Doru Popa, profesorul de religie. 


În Duminica Intrării Domnului în lerusalim a fost oficiată Taina Sfântului Maslu de obşte în biserica cu hramul 
„Sfântului Mare Mucenic Gheorghe” din localitatea Butin, filie a parohiei Percosova din protopopiatul Deta. 

Prin grija P. C. Părinte Sebastian Aaa Petrescu, ale nul locului s-au efectuat lucrări la învelitoarea lemnoasă 
și metalică a turnului clopotniţă și IE 
de asemenea în interiorul bisericii, 
care cu acest prilej a devenit 
funcţională pentru activităţile 
religioase, culturale şi sociale ale 
comunității ortodoxe de aici. 

La Taina Sf. Maslu au slujit P. C. 
Părinţi Zoran Milovanov (parohia 
Berecuţa), Tiberiu Gherasim | 
(parohia Ferendia), Valentin Bugariu 
(parohia Birda) alături de parohul 
comunității. Au fost prezenţi la Sf. 
Taină mai mulţi credincioși din filie, 
cât și din parohie. 

Cuvântul de învăţătură a fost Bă 
pregătit și susținut de părintele 
Valentin Bugariu. Acesta a reliefat 
câteva ipostaze ale trecutului 
bisericesc din sat: prezenţa a unor 
icoane pe lemn şi cărți de slujbă 
din veacurile XVII-XVIII, cercetarea 
vechii biserici adusă aici de la Câlnic de Nicolae Iorga și loachim Miloia, precum și efortul părintelui Nicolae 
Câlniceanu, care a ridicat în 1925 biserica actuală. 


Sâmbătă, 29 aprilie, s-a desfăşurat la Muzeul Satului Bănățean din Timişoara, cea de-a VIl-a ediţie a Forumului 
Asociaţiei Publiciștilor din Presa Rurală din Banat. 

Întâlnirea a debutat cu o rugăciune, întreaga asistenţă intonând troparul pascal: „Hristos a înviat” După momentul 
de debut s-au păstrat un moment de reculegere în amintirea Seniorului presei rurale, prof. lon Murariu (1937-2017). 

DI. Dan Radosav, managerul Muzeului Satului Bănăţean, în cuvântul de bun venit, a vorbit despre valorificarea 
patrimoniului cultural prin aducerea acestuia în centrul orașului sau al satului bănățean. Vorbind despre importanța 
presei satești, dl. director a amintit de „Tinerele condeie” (rubrică a revistei „Arhanghelu!” n. n.) care ţine trează 

sentimentul românesc din Banat. Presa 
este un tezaur cultural -a continuat 
vorbitorul - mai ales astăzi, când 
Timişoara mai are doar un cotidian ce 
apare pe hârtie, restul fie și-au încetat 
i activitatea, fie au fost trecute în variantă 
on-line. 

DI. Prof. loan Traia, muzeograf și 
președintele Asociaţiei a informat pe 
cei prezenți de înscrierea în Asociaţia 
i Publiciștilor din Presa Rurală Bănățeană 
a doi noi membri: P. C. Părinte Horia Țâru 
şi DI. loan Roşca. Cei doi şi-au prezentat 
publicaţiile pe care le conduc: „Curierul 
» de Recaș” și „ltinerar bănăţean: Izvin” 
„ (Părintele Ţâru) şi „Foaia Şanoviţană” (Dl. 
| 5 43 loan Roşca). Asociaţia numără astăzi 42 
Rp ta _... : de membrii activi, din care 5 fondatori şi 


3 de onoare. 

Muzeograful loan Traia a prezentat comunicarea: „Vatră nouă — lconostas - reper spiritual al comunităţii din 
Giarmata Vii, jud. Timiș”, (16 p.) întocmită de către C. S. dr. Viviana Milivoievici de la Institutul de Studii Banatice 
„Titu Maiorescu” al Academiei Române, filiala Timișoara. După prezentare, același vorbitor a prezentat istoricul 
Asociaţiei în programul power-point. În această abordare, realizată de prof. loan Traia au fost amintite: întâlnirile 
publiciștilor rurali în Timiş, Caraș-Severin şi în Voievodina, Serbia cu prilejul întâlnirilor de lucru, a forumurilor dar și a 
aniversărilor unor gazete sătești, a unor lansări de carte şi simpozioane ştiinţifice. În anul 2014 Forumul publiciştilor 
a fost organizat de Parohia Birda, jud. Timiş. 

Tot la iniţiativa prof. loan Traia și a Colegiului de Conducere, a fost decernat Premiul „Pavel Filip și Aurel Turcuş” 
următorilor publiciști: lonel Stoiţ din Toracu Mic, Serbia. Dl. Gheorghe Blejuşcă în Laudatio aminteşte de Mărturisirea 
autorului de literatură satirică: „Eu nu sunt poet, ci un inginer sufletist şi visător”. 

Prof. Pavel Panduru, profesor de istorie și director de liceu, monograf al Ţării Almăjului, a satului Putna ș. a și ec. 
loan Olărescu, redactor-șef al revistei „Suflet nou” de la Comloşu Mare au fost distinși cu același premiu. Cuvintele 
de Laudaţio au fost susținute de prof. loan Traia, înv. Aurora Balogh și prof. Traian Galetaru. 

La final, Părintele Valentin Bugariu a prezentat volumul Pictorul Filip Matei. Incursiuni biografice și artistice, Editura 
Tiparniţa Arad, 2017, 95 p.Volumul a apărut în „Colecţia Arhanghelul”a revistei de cultură și religie rurală cu același 
nume de la Birda. Cartea apărută în Anul omagial al pictorilor bisericeşti din Patriarhia Română încearcă să creioneze 
chipul spiritual al celui mai harnic pictor de biserici de la sfârşitul veacului al XIX-lea și începutul celui următor, din 
Banat. Tot în categoria noilor apariţii mai amintim: Pavel Panduru, Țara Almă.jului, străvechi ținut de continuitate și 
simţire românească, Editura Hoffman, Caracal, 2017, 116 p. şi Gheorghe Babeţ, Făbule și câceva isnoave, Editura 
Eurostampa, Timişoara, 2016, 88 p. 


Ruga de la Sângeorge 

În prima zi de Paşti, cu sprijinul Consiliului Local 
şi al Primăriei Comunei Birda, a fost organizată 
şi în anul acesta, Ruga bănăţeană a localităţii 
Sângeorge. 

În debutul evenimentului a fost oficiat ritualul | 
tăierii colacului de către P.C. Părinţi Jivoin Maletici 
de la parohia ortodoxă sârbă Denta și Valentin 
Bugariu de la parohia Birda. Rugăciunea s-a 
încheiat cu frângerea colacului și alegerea nașilor 
care se vor ocupa anul viitor de organizarea Rugii 
bănăţene. Au fost prezente și oficialități locale, 
dintre care amintim pe domnul Marius Stoian, 
primarul comunei. 


24 Învierea 


Lunile trecute au avut loc 
la Făget o serie de activităţi 
|] sociale, venite în a bucura și 
3 aaduceo lumină în sufletele 

îi celor nevoiaşi. 

Acestea au fost organizate 
de Centrul de Zi Pentru Copii 
: „Patriarh Miron Cristea” din 
Făget, în colaborare cu Parohia 
Măâtnicu Mic și cu Asociaţia 
i „Look Inside” din Timișoara 
şi au vizat ajutorarea a 10 
familii cu probleme sociale 
şi financiare. În ajunul 
praznicului Intrării Domnului 
i în lerusalim, au fost efectuate 
vizite la casele celor nevoiași, 
“unde au fost distribuite 
alimente neperisabile, îmbră- 
1 căminte, precum și dulciuri 
şi rechizite la familiile ce au 
I în întreţineri copii aflaţi la 
şcoală. Voluntarii din cadrul 
asociaţiei au purtat discuţii 


cu beneficiarii, pentru a le cunoaște 
problemele, nevoile și a identifica 
soluţii în vederea remedierii lor pentru 
o perioadă îndelungată, împărțindu-le 
mai apoi darurile aduse. Asociaţia 
„Look Inside”are otradiţie îndelungată 
în sprijinul persoanelor nevoiaşe din 
Făget și din împrejurimile acestuia, nu 
departe fiind vizitele în diferite parohii 
din aceastăzonă precum și ajutorul sub 
diferite forme acordat Centrului pentru 
copii și beneficiarilor acestuia. 

În aceeași perioadă, la Centrul de 
Zi pentru Copii Patriarh,,„Miron Cristea” 
din Făget au loc ample activități sub 
genericul „Necinstim mămicile!" Astfel, 
copiii, sub îndrumarea personalului de 
specialitate, au confecţionat mărțișoare 

felicitări în cadrul atelierelor de 
creaţie. 

În Duminica | a Postului, Duminica | 
Ortodoxiei beneficiarii centrului au 44 4 
participat la Sfânta Liturghie la Biserica jaiarea Domnului din Făget, iar apoi au dat naștere unui moment artistic 
ce a constat din intonarea unui bughet de pricesne bisericești și recitarea unor poezii specifice. La finalul slujbei, 
articolele confecţionate de „micii meseriași” au fost scoase spre vânzare credincioșilor prezenţi la slujbă. 

Activitatea a continuat și în a doua zi, atunci când a fost efectuată o vizită la Spitalul Orășenesc Făget unde s-a 
urmărit aducerea unui licăr de bucurie pe chipurile copilașilor internaţi la Secţia de Pediatrie. Astfel că, atât cadrele 
medicale, cât și cei internaţi, au primit câte un mărțişor, însoţit de urări de însănătoșire grabnică. 

XR io eră d & 
Sâmbătă, 1 aprilie, A.S.C.O.R. Timişoara a organizat ediţia a IX-a a voluntariatului ecologic de la Dobrești, care 
constă în plantarea și îngrijirea arborilor pentru a preveni eroziunea pe o suprafaţă de 30 ha în acea zonă. Astfel, 
tinerii voluntari au plantat ghindă, lucrând în echipă cu mijloace mecanizate. Acest demers reprezintă încă o 
realizare a grupului de voluntari care au început de la plantarea manuală a pomilor, ajungând până în prezent 
la plantarea mecanizată cu ajutorul motoforezelor. Îndrumătorul tinerilor voluntari a fost domnul inginer Mircea 
Morariu, președintele asociaţiei „Păduri pentru viitor” în colaborare cu Mănăstirea Dobrești, care a inițiat această 
acţiune de împădurire în anul 2009, cu aprobarea Preafericitului Părinte Patriarh Daniel. Această acţiune se bucură 
de un număr crescând de voluntari de la o ediţie la alta, deoarece tinerii participanţi dau dovadă de entuziasm, 


voinţă și abilitate de a lucra în echipă în domeniul silviculturii, datorită experienţei dobândite în ediţiile anterioare. 
X* 


Grupul psaltic A.S.C.O.R. Timișoara a participat duminică, 30 aprilie, la Sfânta Liturghie în parohia din zona Steaua, 
Timişoara. Îmbrăcaţi în straie populare, tinerii din grupul psaltic au dat răspunsurile la strană, împreună cu studenţi 
din A.S.C.O.R. Suceava și Liga Studenţilor din lași, aflaţi într-un schimb de experienţă cu A.S.C.O.R. Timișoara. Sfânta 
Liturghie a fost săvârșită de preoţii loan Mezinca și loan Novac. Apostolul a fost citit de Alexandru Sever Sbârnă, 
drd. al Facultăţii de Drept din cadrul UVT, iar grupul psaltic a fost condus de Loredana Radu, absolventă a facultăţii 
FEAA din Timișoara. 


= 

ITINERARIUL PASTORAL AL 
ÎNALTPREASFINȚITULUI PĂRINTE MITROPOLIT 
IOAN AL BANATULUI 


2 aprilie 

- a participat la Sfânta Liturghie la biserica parohiei Șemlacu Mare. E efectuat vizite pastorale la parohiile Birda 
şi Gătaia 

- a susţinut o conferinţă la catedrala mitropolitana din Timișoara 

3 aprilie 

- a primit pe PC. Părinte Vasile Suciu de la parohia Giarmata Vii, pe PC. Părinte pensionar Nicolae Mircia din 
Timişoara și pe P.C. Părinte Marian Meda de la parohia Bucovăţ 

- a vizitat șantierul mănăstirii Dobrești, șantierul bisericii din parohia Păru - Ţipari și a efectat o vizită pastorala 
în parohia Recaș | 

4 aprilie 

- a primit pe P.C. Părinte Pavel Indru de la parohia Moșniţa Veche, pe doamna Maria Chiș din Timișoara, pe P.Cuv. 
Părinte arhim. conf. dr. Vasile Miron din Constanţa, pe domnul rector Cosmin Alin Popescu de la Universitatea de 
Ştiinţe Agricole din Timişoara, pe doamna dr. Adriana Potra din Oraviţa și pe PC. Părinte Gheorghe Cucu de la 
parohia Checea Română 

5 aprilie 

- a primit pe domnul pictor bisericesc Virgil Moraru de la lași, pe doamna Alexandra Gavrilescu de la București, 
pe PC. Părinte Ștefan Șişu de la parohia Cornești, pe domnul lulian Marius Ușurelu Goran de la Consiliul Naţional 
al Persoanelor cu Dizabilităţi din România și pe P.C. Părinte Alexandru Antonie de la așezământul de la Marga, 
Caraș-Severin 

6 aprilie 

- a primit pe domnul Nicolae Baniciu, viceprimar la Orţişoara, pe P.C. Părinte Gheorghe Săvoiu de la parohia $ag, 
pe P.C. Părinte Nicolae Moclinda, de la parohia Șipet, împreună cu soţia și pe P.C. Părinte loan Petraș de la parohia 
Timişoara Elisabetin 

- a primit pe domnul Gergely Gulyas, vicepreşedintele Parlamentului Ungariei, însoțit de domnul rector Cosmin 
Alin Popescu de la Universitatea de Științe Agricole din Timișoara și domnul senator Ben Oni Ardelean 

7 aprilie 

- a primit pe PC. Părinte protopop Mircea Szilagyi, însoţit de PC. Părinte Ștefan Șişu de la parohia Corneşti şi 
de domnul Costel Dimirov din Timişoara și pe PC. Părinte prof. Petru Suru de la Liceul Carmen Sylva din Timişoara 

- a participat la o conferinţă la Consiliul Județean Timiş 

- a fost invitat la Radio Timișoara, unde a participat la o emisiune în direct 

8 aprilie 

- a participat la Pelerinajul Floriilor, la Timişoara şi a ţinut un cuvânt de învăţătură în catedrala mitropolitană 

9 aprilie 

- în Duminica Floriilor, a săvârșit Sfânta Liturghie la catedrala mitropolitană și a rostit cuvânt de învățătură 

10 aprilie 

- a fost prezent la turnarea fundaţiei unei case pentru o familie de nevoiaşi cu patru copii, în localitatea Beregsău 
Mare 

11 aprilie 

- a primit pe domnul primar Flavius Roșu de la Șag, pe domnul comisar Petru Croitoru din Timișoara, pe P.Cuv. 
Maică stareță Filoteea Nistor de la mănăstirea Luncanii de Sus, pe PC. Părinte protopop Marius Podereu de la 
Sânnicolau Mare și pe P.C. Părinte Petru Alexa de la parohia Jimbolia 

- a vizitat șantierul de la mănăstirea Dobrești 

- a vizitat șantierul din Beregsău Mare, unde se construiește o casă pentru nevoiaşi 

- a participat la slujba Deniei și la Festivalul de toacă de la parohia Giroc 

12 aprilie 

- a vizitat șantierul casei noi din Beregsău Mare 

- a participat la slujba Deniei la parohia Timişoara losefin 

13 aprilie 

- a săvârşit slujba Deniei celor 12 Evanghelii și a rostit cuvânt de învățătură la catedrala mitropolitană 

14 aprilie 

- a săvârşit slujba Deniei Prohodului și a rostit cuvânt de învăţătură la catedrala mitropolitană 

16 aprilie 

- a săvârșit slujba Învierii Domnului la catedrala mitropolitană 

- a săvârşit Sfânta Liturghie la catedrala mitropolitană și a citit Pastorala la Învierea Domnului 2017 

17 aprilie 

- a participat la Sfânta Liturghie la biserica parohiei Șanovița și a rostit cuvânt de învăţătură 

18 aprilie 

- a participat la Sfânta Liturghie la biserica parohiei Gătaia Colonie și a rostit cuvânt de învăţătură 

- avizitat un preot bolnav, la spitalul din Gătaia 

- a vizitat șantierul bisericii noi din Moraviţa și a efectuat o vizită pastorală în parohia Şipet 

19 aprilie 

- a primit pe P.Cuv. Părinte Sofronie de la Alba lulia, pe domnul Radu Burescu de la Giroc și pe P.C. Părinte Tiberiu 
Benescu de la parohia Peciu Nou 

- a primit pe domnul Pavel Năstase, ministrul Educaţiei din România, însoţit de oficialități locale 

- a participat la deschiderea celei de a 68-a ediţie a Olimpiadei Naţionale de Matematică, la Opera Română din 
Timişoara 

20 aprilie 

- avizitat șantierul din parohia Beregsău Mare, unde construieşte o casă pentru o familie nevoiașă cu patru copii 

21 aprilie 

- a săvârșit Sfânta Liturghie și sfințirea Aghiazmei Mici, la mănăstirea Românești, cu prilejul celui de al doilea hram 

- a vizitat șantierul din parohia Beregsău Mare, apoi a efectuat o vizită pastorală în parohia Icloda, unde a dus 
o troiță 

23 aprilie 

- a săvârșit Sfânta Liturghie la catedrala episcopală din Caransebeș, împreună cu mai mulţi ierarhi din Sfântul 
Sinod, la invitaţia Preasfinţitului Episcop Lucian 

24 aprilie 

- a primit pe doamnul ing. lulian Groza din Timişoara, pe P.C. Părinte Laurian Popa de la parohia Niţchidorf, pe 
domnul Pavel Cașai, inspector șef ITM şi pe doamna dr. Adriana Potra de la Oraviţa 

- a vizitat șantierul de la parohia Giroc 

25 aprilie 

- a primit pe PC. Părinte Ștefan Gheorghe de la Bocşa, jud. Caraş-Severin, pe PC. Părinte col. Radu Bogdan, 
însoţit de domnul comandant Sorin Homeag de la Garnizoana Chișoda, pe PC. Părinte protopop Marius Podereu 
de la Sânnicolau Mare, pe PC. Părinte Petru Alexa de la parohia Jimbolia și pe doamna Alexandra Voichescu de la 
Tele Europa Nova din Timișoara 

26 aprilie 

- a primit pe PC. Părinţi Mircea Lăutașş și loan Văran de la parohia Timişoara Freidorf, pe PC. Părinte Ștefan 
Gheorghe de la Bocşa, însoţit de P.C. Părinte Cristian Niculescu de la parohia Timișoara Elisabetin, pe PC. Părinte 
Constantin Timariu de la parohia Berini, însoţit de doi consilieri parohiali, pe P.C. Părinte Nichifor Tănase de la Reșița 
şi pe doamnul Alexandru Rotaru de la Acţiunea 2012 Basarabia 

- avizitat șantierul casei din parohia Beregsău Mare și a efectuat o vizită pastorală în parohia Timișoara Elisabetin 

27 aprilie 

- a primit pe doamna Dorina Mărcuș şi pe domnul Horia Gligor din Timişoara, pe PC. Părinte Marcel Vlaicu de 
la parohia Timișoara Cetate, pe domnul pictor bisericesc Virgil Moraru de la lași, pe domnul Sebastian Pâra din 
Sighişoara, pe domnul prof. Vasile Dudaș de la Muzeul Banatului, însoțit de domnul prof. dr. Dumitru Tomoni de la 
Făget și pe PC. Părinte Vasile Susanu, împreună cu soţia, de la parohia Mălinaș Băi, judeţul Covasna 

28 aprilie 

- a participat la o conferinţă la Universitatea de Științe Agricole ale Banatului din Timișoara 

30 aprilie 

- a participat la Sfânta Liturghie pentru comunitatea de hipoacuzici, la demisolul bisericii parohiei Timișoara 
losefin, iar după-masă, la o conferinţă la parohia Timișoara Zona Dacia 

- a efectuat o vizită pastorală în parohia Icloda. 


28 Învierea 


